Obyčajní si myslia, že novela o ÚPN je likvidačná a ústav pochová

Poslanci prelomili veto prezidenta Kisku a novelu zákona o ÚPN schválili.

BRATISLAVA. Novela zákona o Ústave pamäti národa (ÚPN), ktorú vo štvrtok v pléne napriek vetu prezidenta Andreja Kisku presadila koaličná väčšina, je likvidačná. Na tlačovej konferencii to vyhlásila opozičná poslankyňa Erika Jurinová (OĽaNO). "Štatutárny orgán, ktorým bude správna rada, nebude vedieť promptne riešiť vážne prevádzkové problémy. Nesmieme dopustiť, aby sa z ústavu stal úrad, ktorý sa viac ako pamäťou zaoberá prekladaním archívov z kopy na kopu. Nás ani obete minulých režimov však neumlčíte. Vy máte moc, ale na našej strane je pravda," odkázala Jurinová. Janka Šípošová, ktorá zastupuje dcéry politických väzňov, pripomenula, že bola napísaná výzva a petícia, ktoré boli poslané aj predsedovi Národnej rady Andrejovi Dankovi (SNS), a nedostali ani formálnu odpoveď. "Keď bola petícia zaradená na ľudskoprávny výbor, koaliční poslanci z neho odišli. Je to hnusné a arogantné. Ale my neprestaneme svedčiť o zločinoch totality, ani keď ÚPN zničia," uistila Šípošová. Podľa Jána Budaja (OĽaNO) štvrtkové hlasovanie, ktorým koalícia prelomila veto prezidenta Andreja Kisku, znovu vrátilo do hry otázku, či si Most-Híd naozaj postavil most späť do 90. rokov. "Táto strana dlhé roky bránila tomu, aby sa nestalo, že sa predstaviteľ verejnej inštitúcie vyhodí z funkcie z čisto straníckych príčin a kvôli tomu sa manipulačne mení zákon," odkázal. Budaj je presvedčený, že v prospech práce ÚPN svedčí aj štvrtkový verdikt Ústavného súdu, ktorý v kauze sporu ústavu s českým politikom Andrejom Babišom rozhodol v prospech ÚPN. "Pán Ondrej Krajňák (šéf Správnej rady ÚPN, pozn. TASR) si zaslúži rešpekt, bránil pravdu," uzavrel. Zo štvrtkového hlasovania koalície je sklamaná aj iniciatíva Pamätaj. Schválenie novely zákona o ÚPN bez zapracovania prezidentových pripomienok je podľa iniciatívy normalizačným krokom pre fungovanie ústavu. "Je nám to ľúto o to viac, že sme volali po diskusii, a nie politike. Zdá sa však, že v tomto prípade išlo výlučne o politické rozhodnutie, keďže vládni poslanci nepočúvali ani hlas mladých ľudí, ani hlas občianskej spoločnosti, ani hlas prezidenta republiky, ani tisíce občanov podpísaných pod petíciou," uviedol hovorca iniciatívy Juraj Šeliga. Podľa jeho slov poslanci vládnej koalície ignorovali a nepočúvali hlas mladých ľudí, čoho dôkazom je práve ich hlasovanie. "Napriek tomu, že by to zrejme niektorí politici privítali, mladí ľudia neprestanú. Práve naopak, aj prijatie tejto novely je pre nás, aj pre všetkých slušných ľudí jasným signálom a výzvou, aby sme sa o verejné otázky zaujímali ešte pozornejšie." Väčšina poslancov Národnej rady vo štvrtok odmietla pripomienky prezidenta Andreja Kisku a 79 hlasmi opätovne schválila novelu zákona o ÚPN. Právna norma prináša viaceré zmeny vo fungovaní ústavu. Krajňák však napokon nemusí skončiť vo funkcii 15. októbra 2017, teda skôr, ako mu uplynie funkčné obdobie. Hoci kritizovaná koaličná novela s tým pôvodne počítala, plénum v septembri odobrilo zmenu, ktorá toto opatrenie vypustila. Pozmeňujúci návrh predložila koaličná poslankyňa Edita Pfundtner z Mosta-Híd, hlasovalo zaň 124 poslancov. Takto zmenený koaličný zákon potom podporilo 77 poslancov. "Pozmeňovák" Krajňákovi však nezaručuje zotrvanie vo funkcii do konca jeho obdobia. Závisieť to bude aj od toho, ako si šéf správnej rady bude plniť svoje zákonné povinnosti. Po novom si bude šéfa voliť aj odvolávať správna rada sama. Tá má deväť členov, päť z nich volí parlament, dvoch vláda a dvoch vymenúva prezident.


Bývalý britský minister obchodu: K brexitu možno nikdy nedôjde

Vince Cable tvrdí, že zhoršujúca sa ekonomika prinúti Britov zamyslieť sa nad odchodom z Únie.

LONDÝN. Je možné, že Veľká Británia nakoniec v Európskej únii zostane. Povedal to v nedeľu Vince Cable, bývalý britský minister obchodu a pravdepodobný budúci líder Liberálnych demokratov. Ako uviedol, "začína si myslieť, že k brexitu možno nikdy nedôjde". Ako povedal v nedeľňajšej relácii BBC Andrew Marr Show, obrovské rozpory vo vnútri labouristov aj konzervatívcov a "zhoršujúci sa stav ekonomiky" prinúti ľudí prehodnotiť svoje predchádzajúce postoje. "Ľudia si uvedomia, že sme nehlasovali preto, aby sme potom schudobneli. Myslím si preto, že do popredia sa opäť dostane otázka zotrvania Británie v Európskej únii," povedal Cable, ktorý pôsobil ako minister obchodu v rokoch 2010 až 2015. Podľa poslanca za Konzervatívnu stranu Owena Patersona Cable ignoruje jednoznačné rozhodnutie Britov opustiť Európsku úniu, čo dali najavo nielen v minuloročnom referende, ale aj v tohtoročných parlamentných voľbách. Ako povedal, Liberálni demokrati, aj ďalšie malé strany, ktoré boli za zotrvanie v Európskej únii, išli s hlasmi dolu. "Bohužiaľ, Vince Cable nevníma realitu. Európsku úniu určite opustíme," dodal Paterson.


Slovensko má nových europoslancov, pozrite si zoznam

Kompletné výsledky

Výsledky frakcií

Noví europoslanci

Grafy o voľbách

Najnižšia účasť

Rozhovor s Beblavým

Rozhovor so Šimečkom

Komentár

Úspech PS/Spolu

Prepad Smeru

Zistenia o Európe

Výsledky populistov

Podcast

BRATISLAVA. Víťazom volieb do Európskeho parlamentu na Slovensku sa stala koalícia Progresívne Slovensko - Spolu (20,11 percenta), za ňou nasleduje strana Smer (15,72 percenta), tretia je ĽSNS (12,07 percenta). Do europarlamentu sa dostali aj kandidáti za KDH (9,69 percenta), SaS (9,62 percenta) a OĽaNO (5,25 percenta). Novými europoslancami za Slovensko sa stali Michal Šimečka, Vladimír Bilčík, Michal Wiezik, Martin Hojsík (koalícia PS/Spolu), Monika Beňová, Miroslav Číž, Robert Hajšel (Smer), Milan Uhrík, Miroslav Radačovský, (ĽSNS), Ivan Štefanec, Miriam Lexmann (KDH), Lucia Ďuriš Nicholsonová, Eugen Jurzyca (SaS) a Peter Pollák (OĽaNO).  Lexmann sa mandátu ujme až po vystúpení Veľkej Británie z EÚ.


Veľmi nízka hladina Nosickej priehrady znemožňuje rybolov, hrozí úhyn rýb

Ani pamätníci si nespomínajú na takú nízku hladinu.

POVAŽSKÁ BYSTRICA. Veľmi nízka hladina takmer 500-hektárovej Nosickej priehrady znemožňuje výkon rybárskeho práva a športovo-rekreačné aktivity na jednom z najstarších vodných diel Vážskej kaskády. Podľa ichtyológa sú ohrozené aj ryby a ostatné vodné živočíchy. Podľa rybárov je hladina nižšia o minimálne tri metre oproti priemeru a aj o päť metrov oproti maximu. "Pre nás rybárov je situácia veľmi zlá. Tam, kde boli tri metre vody, je dnes suchota. Nemôžeme chytať ryby. A z rigolov, kde aj voda je, ju nedokážeme vytiahnuť, pretože 20 metrov od brehu je bahno. Mám 54 rokov, ale nepamätám si, že by niekedy bol takýto stav vody," povedal rybár Martin. Predseda Klubu vodných motoristov Vladimír Skáčik poukázal na zlý prístup správcu toku, ktorý s hladinou manipuluje bez toho, aby vodných motoristov informoval. "Plavidlá sú na suchu, ničia sa im motory aj samotné lode. Vodné športy sa nedajú robiť vôbec, niet tam vody. Chodili sem vodní motoristi z Česka, ktorí využívali vodnú plochu. Prichádzame tak o financie, z ktorých platíme nájomné správcovi toku. Prakticky úplne je znemožnený rybolov, rybári sa k vode jednoducho nedostanú," priblížil Skáčik s tým, že im nikto nevie povedať skutočnú príčinu katastrofálneho poklesu vodnej hladiny. "Ak v minulosti rapídne klesla vodná hladina, bolo to na deň dva, teraz to trvá už dva týždne," zdôraznil Skáčik. Podľa ichtyológa Jána Kohúta zo Slovenskej rybárskej agentúry rapídny pokles hladiny spôsobuje výrazné zníženie objemu vody v priehrade. "Toto má za následok zvýšenie teploty vody, s čím priamo súvisí zhoršenie kyslíkovej bilancie. Ryby majú nedostatok nielen priestoru, ale aj kyslíka, môže nastať dusenie až úhyn. Obnaženie dna spôsobí aj úhyn prirodzenej potravy rýb bentosu. Ryby na pokleshladiny vo vodnej nádrži reagujú tak, že sa snažia nájsť iné stanovištia s dostatkom vody, čo v nádrži v podstate už nie je možné. Studenomilné lososovité ryby sa snažia uniknúť ako prvé. Okrem nich sú najviac postihnuté oba druhy hlaváčov, tie na rozdiel od lososovitých v podstate nedokážu migrovať, tu býva úhyn často až 100-percentný," priblížil Kohút. Železnice Slovenskej republiky (ŽSR) ako investor modernizácie železničnej trate vylúčili, že by rapídne zníženie hladiny súviselo s prácami na rekonštrukcii železnice. "Ak zhotoviteľ požaduje manipuláciu s výškou vodnej hladiny, požiadavku adresuje správcovi toku a Slovenským elektrárňam, ktoré poskytujú vyjadrenie k požadovaným výškam hladín na základe vlastných priorít. Zhotoviteľ stavby však požaduje úpravu výšky vodnej hladiny v rozpätí dvoch - troch dní," uviedla Ivana Popluhárová z komunikačného odboru ŽSR s tým, že naposledy zhotoviteľ stavby požadoval výšku vodnej hladiny na úrovni 276,8 metra nad morom, pričom úroveň bola z neznámych dôvodov upravená na 275,5 metra nad morom. "Odporúčame obrátiť sa na správcu vodného toku," doplnila Popluhárová. Podľa hovorcu Slovenských elektrární Miroslava Šarišského Slovenské elektrárne môžu s výškou hladiny manipulovať podľa schváleného plánu v určitom definovanom rozsahu. "Ak je to iná požiadavka, tam rozhoduje Slovenský vodohospodársky podnik. Pokiaľ viem, toto je ten prípad," doplnil Šarišský.


Herec Jan Tříska je vo vážnom stave v nemocnici, mal spadnúť do Vltavy

Nakrúcanie pripravovaného filmu nateraz v dôsledku hercovho zranenia odložili.

PRAHA. Český herec Jan Tříska sa nachádza vo vážnom stave v nemocnici. Podľa českého servera Blesk.cz je Tříska mužom, ktorý v sobotu spadol v Prahe z Karlovho mosta do Vltavy. Z vody ho vytiahla dvojica z neďalekej výletnej lode. Podľa nedeľných informácií českých médií sa herec nachádza na anesteziologicko-resustitačnom oddelení v pražskej Vojenskej nemocnici v Střešoviciach. Ďalšie detaily neboli bezprostredne známe. Vážne zranenie významného českého herca potvrdila PR manažérka pripravovaného filmu Na střeše Uljana Donátová a dodala, že nakrúcanie nateraz v dôsledku Třískovho zranenia odložili. Záchranári zasahovali v sobotu pod Karlovým mostom v prípade muža, ktorý spadol do Vltavy. Za vtedy ešte neznámym 80-ročným mužom skočila do vody dvojica z výletnej lode, ktorá sa náhodou plavila okolo. "Tento pár vytiahol na palubu človeka bez známok života. Podľa mojich informácií sa na palube nachádzal zdravotník v čase svojho osobného voľna. Ešte pred príchodom našich ľudí sa podarilo mužovi obnoviť srdečnú činnosť," povedala v sobotu pre spravodajský server Novinky.cz hovorkyňa záchranárov v Prahe Jana Poštová. Podľa portálu iDNES.cz išlo o herca Třísku. Kým záchranári pracovali s verziou, že z mosta padol, podľa hasičov do Vltavy skočil.


Rusko vyzvalo strany bojujúce v Líbyi na pokojné riešenie sporov

MOSKVA. Rusko využíva všetky dostupné možnosti, aby vyzvalo bojujúce strany v Líbyi, nech sa zdržia krokov, ktoré by mohli spôsobiť krviprelievanie a smrť civilistov, uviedol v pondelok hovorca ruského prezidenta Dmitrij Peskov. Na pravidelnom brífingu v Moskve takto Peskov reagoval na otázku, či Rusko udržiava kontakty s maršalom Chalífom Haftarom, veliteľom tzv. Líbyjskej národnej armády (LNA), a či je pripravené sprostredkovať riešenie situácie v krajine. Námestník ruského ministra zahraničných vecí Michail Bogdanov podľa agentúry AFP predtým uviedol, že Moskva je v kontakte so všetkými stranami konfliktu v Líbyi. "Rokujeme s každým: so západom, východom i juhom," vyhlásil pre agentúru RIA Novosti a dodal, že Rusko "vyzýva všetkých na pokojné riešenie". V blízkosti líbyjskej metropoly Tripolis sa od nedele odohrávajú urputné boje medzi jednotkami LNA a oddielmi ozbrojených síl lojálnych medzinárodne uznanej vláde národného porozumenia. Haftarova armáda začala minulý štvrtok útok s cieľom dobyť Tripolis, kde sídli vláda národného porozumenia. Haftar podporuje konkurenčnú vládu na východe Líbye. Obe strany neskôr do bojov nasadili aj letectvo. K bojom došlo napriek výzvam OSN a Spojených štátov na okamžité prímerie. Boje, ktoré rozpútala Haftarova armáda, si doteraz vyžiadali 32 obetí na životoch a vyše 50 zranených, informovala vláda národného porozumenia. Líbya zažíva nepokoje a chaos od povstania podporovaného Severoatlantickou alianciou (NATO) v roku 2011, keď bol zvrhnutý dlhoročný diktátor Muammar Kaddáfí. Odvtedy sa snažia získať moc a ovládnuť ropné náleziská dve súperiace vlády a rôzne ozbrojené skupiny, ktoré sú spojencami buď vlády v Tripolise na severozápade krajiny, alebo konkurenčnej vlády so sídlom v meste Tobruk na východe. Moskva svojho času odsúdila Kaddáfího zosadenie, pričom zdôrazňovala, že protivládne povstanie podporované NATO povedie v krajine k novým krízam.


Obdivoval Hitlera. Zomrel fanatický popierač holokaustu Ernst Zündel

Ernsta Zündela v Nemecku za popieranie holokaustu odsúdili na päť rokov väzenia.

BERLÍN. Vo veku 78 rokov zomrel neonacistický aktivista Ernst Zündel, ktorého po deportácii z Kanady odsúdili v Nemecku na päť rokov za popieranie holokaustu. Informovala o tom v pondelok agentúra AP. Hovorkyňa mesta Bad Wildbad v nemeckej spolkovej krajine Bádensko-Württembersko, kde Zündel v posledných rokoch žil, pre AP uviedla, že Zündel zomrel cez víkend, ale že bližšie informácie nemá k dispozícii. Kanadské médiá citovali Zündelovu manželku, podľa ktorej jej manžel zomrel v nedeľu na zlyhanie srdca. Zündel sa narodil v Nemecku v roku 1939, ale v roku 1958 emigroval do Kanady, aby sa vyhol vojenskej službe. Do povedomia verejnosti sa Zündel zapísal svojimi neonacistickými názormi, fanatickým popieraním holokaustu židov počas druhej svetovej vojny a nekritickým obdivom k vodcovi tzv. III. ríše Adolfovi Hitlerovi, ktorému venoval svoju knihu "The Hitler We Loved and Why" (Hitler, ktorého sme zbožňovali a prečo). V roku 2005 Zündela vyhostili z Kanady a o dva roky nato ho v Nemecku za popieranie holokaustu odsúdili na päť rokov väzenia.


Talianov zasiahla ďalšia rana. Extrémne počasie si tu vyžiadalo obete

Okrem dvoch obetí zostalo po vyčíňaní počasia aj 20 zranených.

RÍM. Extrémne počasie si v Taliansku vyžiadalo najmenej dve obete a viac ako 20 zranených. Búrky sprevádzané intenzívnymi zrážkami, ako aj prudký nárazový vietor meniaci sa lokálne v tornádo zasiahli v nedeľu predovšetkým obce Ladispoli a Cesano v okolí Ríma a zanechali v nich spúšť v podobe vyvrátených stromov a zaplavených ulíc. Práve v každej zo spomínaných obcí vyhasol jeden život, keď jednu osobu zabil vyvrátený strom, druhú zasa pripravila o život padajúca rímsa miestneho kostola. Ďalších 22 ľudí vyviazlo so zraneniami, informovali tlačové agentúry ANSA a DPA s odvolaním sa na starostu Ladispoli Crescenza Paliottu. Pod vodou sa v nedeľu popoludní ocitli aj niektoré rímske ulice, na území Večného mesta poryvy vetra vyvrátili asi 70 stromov, uviedla dnes starostka Virginia Raggiová. Ako informoval denník La Stampa, vo Florencii stúpla v dôsledku zrážok hladiny rieky Arno, preventívne preto uzavreli most v centre tohto talianskeho mesta. Z Toskánska a Kampánie hlásia však orgány civilnej ochrany i dnes rozmary počasia. Práve pre tieto regióny zostávajú v platnosti varovania pred extrémami počasia, ktoré by sa postupne mali presunúť zo severu a centrálnej časti Talianska ďalej na juh krajiny, konkrétne napríklad do Kalábrie alebo Apúlie.


Fico vyzval Kisku, aby ukázal daňové doklady svojej firmy

Premiér Robert Fico chce, aby sa najvyšších ústavných činiteľov netýkalo daňové tajomstvo. Kiska mu odkazuje, aby sa vyrovnal s prehrou.

BRATISLAVA. Verejnosť má právo vedieť všetko o daňových záležitostiach najvyšších ústavných činiteľov, myslí si premiér Robert Fico zo Smeru. Do budúcoročných prezidentských volieb by chcel nájsť spôsob, ako by prezident, premiér a predseda parlamentu boli povinní informovať o tom, ako sa im darilo pri platení daní. Povedal to v nedeľnom vydaní relácie V politike na TA3, keď sa vrátil k daňovým problémom prezidenta Andreja Kisku, ktoré vyšli najavo v septembri 2017. Anonym vtedy do viacerých médií rozoslal mail, v ktorom boli záznamy z daňovej kontroly v Kiskovej firme KTAG. Z nich vyplývalo, že firma financovala Kiskovu prezidentskú kampaň a následne si náklady zarátala do svojich výdavkov na podnikanie. Kiskova firma si uplatnila takzvanú účinnú ľútosť, daň doplatila, čím trestnosť činu zanikla. Fico však s takýmto záverom spokojný nie je. Myslí si, že verejnosť by mala vedieť, či ľudia, ktorí chcú zastávať vysoké posty v štáte podvádzali na daniach, koľkokrát využili účinnú ľútosť a podobne. „Vyzývam prezidenta Kisku, nech zverejní účtovníctvo a daňové doklady za rok 2013 a 2014. Ja som musel ukazovať nájomné zmluvy za Bonaparte,“ povedal Fico. Premiér si totiž prenajíma byt od podnikateľa Ladislava Bašternáka, ktorý je podozrivý z daňových podvodov. Fico sa v relácii ohradil voči Kiskovým vyjadreniam v rozhovore pre týždenník Vasárnap. „Nechápem, prečo ma v maďarskom časopise Kiska napadol a že ja niečo pripravujem. Osobne je mi to jedno, ale z hľadiska voľby prezidenta nie,“ povedal. Zdôraznil, že on žiadne kompromitujúce informácie nevyťahoval. Pripomenul, že zákonná hranica na financovanie prezidentskej kampane je 120-tisíc eur pred prvým a 120-tisíc eur pred druhým kolom a podozrieva Kisku, že tento limit prekročil. „Chcem vedieť, ako prebiehala prezidentská kampaň v roku 2014 a chcem mať istotu, že v marci 2019 sa nebude môcť zopakovať niečo podobné,“ povedal Fico. Bolo by vhodné, aby sa premiér skoncentroval na svoj výkon. Prezidentov hovorca Roman Krpelan v reakcii na Ficove vyjadrenia napísal, že Fico by sa mal po štyroch rokoch vnútorne vyrovnať s prehrou v prezidentských voľbách. Píše, že Kiska na rozdiel do Fica v priebehu kampane zverejňoval svoje výdavky priebežne. „Napriek tomu minister vnútra Robert Kaliňák opakovane poslal na neho vyšetrovateľa z NAKA, ktorý bol členom a sponzorom strany Smer," píše Krpelan. Mal na mysli šéfa útvaru Národnej jednotky finančnej polície Bernarda Slobodníka. Ten bol ešte v roku 2011 členom Smeru a strane daroval ako mimoriadny členský príspevok desaťtisíc eur. „Naozaj by bolo vhodné, aby sa premiér konečne skoncentroval na svoj výkon, pretože zlyhávanie sociálneho štátu, školstva, či neschopnosť v boji proti korupcii strane Smer a premiérovi vytúžené percentá neprinesú. Sme takmer v polovici volebného obdobia a nevidno žiadne výsledky pri riešení najväčších problémov krajiny,“ píše Krpelan. Fico sa okrem prezidenta venoval aj 25. výročiu vzniku Slovenskej republiky. Povedal, že napriek viacerým problémom si myslí, že je to úspešný príbeh. Skritizoval najmä privatizáciu strategických podnikov. Minulý týždeň sa Fico na Pražskom hrade zúčastnil aj osláv výročia vzniku Českej republiky. Český prezident Miloš Zeman vo svojom príhovore okrem iného ostro skritizoval Alexandra Dubčeka, ktorý sa podľa jeho slov v Moskve v roku 1968 „podělal hrůzou.“ „Čo som chcel, to som Zemanovi povedal,“ skonštatoval Fico, no ďalej jeho vyjadrenia nekomentoval. Povedal, že pre Smer je Alexander Dubček ikona a musia urobiť to, aby sa s jeho menom nenarábalo ako s nástrojom politiky.


Oslavy Svetového dňa chorých sa uskutočnia v Kalkate

Dátum Svetového dňa chorých súvisí s prvým zjavením Panny Márie vtedy 14-ročnému dievčaťu z Lúrd Bernadette Soubirousovej.

LURDY/VATIKÁN. Pápež František pripravil na rok 2019 posolstvo k Svetovému dňu chorých, pripadajúcemu na 11. februára, na slová evanjelia: "Zadarmo ste dostali, zadarmo dávajte" (Mt 10,8). V tomto roku si katolícka cirkev pripomenie 27. Svetový deň chorých, ktorého hlavné oslavy sa uskutočnia 11. februára v Kalkate. V úvode posolstva František upozornil, že "starostlivosť o chorých si vyžaduje profesionalitu a jemnocit, nezištné, bezprostredné a jednoduché gestá, ako je pohladenie, prostredníctvom ktorých dávame druhému pocítiť, že je nám 'drahý' ". Svätý Otec ďalej pokračoval, že "život je Božím darom... a práve preto, že je darom, nemožno život považovať len za majetok či súkromné vlastníctvo, najmä s ohľadom na výdobytky medicíny a biotechnológií, ktoré by mohli človeka zvádzať, aby podľahol pokušeniam manipulovať so 'stromom života' (porov. Gn 3,24)". Pápež ďalej podčiarkol: "Vzhľadom na kultúru vyraďovania a ľahostajnosti chcem zdôrazniť, že 'dar' má byť paradigmou, schopnou stať sa výzvou pre individualizmus a dnešnú spoločenskú roztrieštenosť, aby vznikli nové vzťahy a nové formy spolupráce medzi národmi a kultúrami. Predpokladom daru je dialóg, ktorý otvára priestor vzťahov pre ľudský rast a rozvoj, čo umožní prelomiť zavedené schémy vykonávania moci v spoločnosti." "Pri príležitosti slávenia Svetového dňa chorých v Indii by som chcel - naplnený radosťou a obdivom - spomenúť osobnosť svätej Matky Terezy z Kalkaty, vzor milosrdnej lásky, zviditeľňujúcej Božiu lásku k chudobným a chorým," zdôraznil pápež. Posolstvo v úplnom znení zverejnila na svojej webovej stránke Konferencia biskupov Slovenska (KBS). Dátum Svetového dňa chorých súvisí s prvým zjavením Panny Márie vtedy 14-ročnému dievčaťu z Lúrd Bernadette Soubirousovej - 11. februára 1858. Rímskokatolícka cirkev si na Svetový deň chorých liturgicky pripomína zjavenie Panny Márie v Lurdoch z 11. februára 1858. Svetový deň chorých ustanovil pápež Ján Pavol II. v roku 1992. Prvý raz sa oslavy tohto dňa konali v roku 1993 v Lurdoch. Tento deň poskytuje príležitosť, ktorá cirkevným komunitám pomáha udržiavať pozornosť voči chorým a trpiacim a povzbudzuje zdravotníckych pracovníkov, aby sa nasadzovali vo svojej profesionálnej službe. Zdrojom pre vyhlásenie Svetového dňa chorých sa stal Apoštolský list Jána Pavla II. Salvifici doloris o kresťanskom zmysle ľudského utrpenia z 11. februára 1984. O rok neskôr, 11. februára 1985, bola ustanovená Pápežská komisia pre pastoračnú starostlivosť o zdravotníkov, ktorá sa v roku 1988 stala Pápežskou radou pre apoštolát zdravotníkov. Panna Mária sa prvýkrát zjavila Bernadette Soubirousovej (1844-1879) 11. februára 1858 v jaskyni Massabielle pri mestečku Lurdy. Bernadette vtedy išla spolu so sestrou Toinette a priateľkou Jeanne Abadieovou zbierať drevo a chcela prejsť cez rieku Gave. Panna Mária sa potom zjavila Bernadette 18-krát. Panna Mária od Bernadetty Soubirousovej žiadala modlitbu za hriešnikov a pokánie a chcela, aby na mieste zjavenia dala postaviť kaplnku. Pri zjavení z 25. februára 1858 Matka Božia dievčaťu Bernadette povedala, aby začala pri mieste zjavenia kopať. Vytryskol tam prameň vody. "Ľudia zistili, že má zázračné účinky, udialo sa veľa zázrakov, keď ľudia začali tú vodu používať," uviedol portál zivotopisysvatych.sk. Biskup Laurence v Tarbes 18. januára 1862 vydal pastiersky list, ktorým sa zjavenia v Lurdoch cirkevne uznali za pravé: "Uznávame, že Nepoškvrnená Panna Mária, Matka Božia, sa Bernadette Soubirousovej naozaj zjavila... 18-krát." Bernadetta Soubirousová bola v roku 1925 vyhlásená za blahoslavenú a v roku 1933 pápežom Piom XI. kanonizovaná. Dátum prvého zjavenia Panny Márie Bernadette Soubirousovej sa stal sviatkom univerzálnej cirkvi, ktorým si veriaci uctievajú a pripomínajú Pannu Máriu Lurdskú, a zároveň Svetovým dňom chorých. Do Lúrd prichádza každý rok milióny turistov z celého sveta, medzi nimi aj Slováci.


Ministri obrany krajín V4 pôjdu na summit NATO s jednotnými názormi

Minister obrany Gajdoš sa v Budapešti zúčastnil na rokovaní s rezortnými kolegami z V4.

BRATISLAVA. Minister obrany Peter Gajdoš sa dnes v maďarskej Budapešti zúčastnil na stretnutí ministrov obrany krajín Visegrádskej skupiny (V4), kde sa aj s ostatnými zhodli na potrebe jednotných postojov a vzájomnej regionálnej spolupráci. Ako informovala hovorkyňa ministerstva obrany Danka Capáková, predstavitelia rezortov obrany rokovali aj o príprave na summit Organizácie Severoatlantickej zmluvy (NATO) 2018. Ten sa bude konať počas slovenského predsedníctva vo Visegrádskej štvorke v júli tohto roka. “Je vždy lepšie, ak ideme na summit prezentovať jednotný názor, pretože tak máme väčšiu šancu dosiahnuť konsenzus aj v širšom fóre. Uvedomujeme si, že základom úspechu nášho regiónu je spolupráca. Podporujeme navyšovanie investícií do obrany, modernizácie, ako aj zintenzívnenie spolupráce medzi NATO a Európskou úniou (EÚ)," povedal Gajdoš. "Rokovali sme tiež o transformácii výcvikovej aktivity v Iraku, v rámci ktorej pôsobia aj naši vojaci, na nebojovú misiu, ktorá bude navrhnutá na blížiacom sa summite NATO,“ uviedol minister obrany. Dodal, že Slovensko aj naďalej podporuje prístup, ktorý venuje rovnakú pozornosť južnému, ako aj východnému krídlu NATO. Ministri obrany krajín V4 sa zhodli aj na potrebe zintenzívnenia spolupráce v rámci NATO aj EÚ. V prípade EÚ sa venovali jej novým obranným iniciatívam a tiež projektu vojenskej mobility, ktorého účastníkom sú všetky krajiny V4. Špeciálnu pozornosť venovali potrebe dopracovania pravidiel a riadenia rozpracovaných projektov Permanent Structured Cooperation (PESCO). V tejto súvislosti Gajdoš vyzdvihol prvé úspechy slovenského projektu nepriamej palebnej podpory EuroArtillery a opätovne ponúkol členom V4 možnosť priamo na ňom participovať. V súvislosti s nadchádzajúcim predsedníctvom Slovenska vo V4, ktoré po Maďarsku prevezme v júli 2018, predstavil Gajdoš jeho priority. Ambíciou Slovenskej republiky bude koordinovať pozície členov V4 smerom k ďalšiemu prehĺbeniu spolupráce v rámci EÚ. V rámci programu je prioritou aj výmena skúseností krajín V4 s projektmi PESCO, spoločná ochrana vzdušného priestoru, ako aj príprava spoločnej bojovej skupiny V4. Tá bude v pohotovosti bezprostredne po slovenskom predsedníctve, teda v druhej polovici roka 2019.


Kiska čaká od policajného šéfa vysvetlenie, prečo sa hlási ku konšpiráciám

Prezident sa so šéfom polície v pondelok stretol. Sporné vyhlásenie podľa neho môže mať vplyv na dôveru ľudí v políciu.

BRATISLAVA. Policajného prezidenta Tibora Gašpara, ktorý podporil vyhlásenie "plné pochybných konšpiračných tvrdení a dezinformácií", si predvolal prezident Andrej Kiska. Na Gašparov čin má iný názor, ako minister vnútra Robert Kaliňák zo Smeru, ktorý na podpise nevidel nič zlé. "Dôveru v prácu polície ovplyvňuje aj to, ako vystupujú a akými názormi sa prezentujú jej najvyšší funkcionári. Očakávam, že pán Gašpar verejnosti vysvetlí, prečo podpísal toto vyhlásenie," povedal Kiska. Gašpar svoj podpis pod vyhlásením NEF Hospodárskeho klubu o migrácii stále nevysvetlil. Text hovorí o údajnom sprisahaní mimovládnych organizácií, "ľudskoprávnom imperializme" či nevoľníctve Európanov. Jeho autori sú napríklad presvedčení, že "súčasná migrácia je precízne politicky a mediálne organizovaný stret s našou európskou civilizáciou". Peter Kasalovský z Hospodárskeho klubu povedal, že Gašpar text vyhlásenia odobril a nemal k nemu žiadne výhrady. Kaliňák sa v piatok Gašpara zastal s tým, že sa len osobne angažuje v občianskom združení. Vysvetlenie od Gašpara očakáva aj opozícia, či šéf vládneho Mosta-Híd Béla Bugár.


Matovič: Drucker sa zachoval ako zbabelec a prospechár

Reakcie politikov

Reakcia Bugára

Maďariča neprekvapili

Reakcia OĽaNO

Drucker podľa Matoviča neodvolala Gašpara preto, aby si zaručil nevyšetrenie podvodov.

BRATISLAVA. Minister vnútra Tomáš Drucker (nominant Smeru) sa podľa predsedu hnutia OĽaNO Igora Matoviča zachoval ako zbabelec a prospechár. Vyhlásil to počas brífingu po tom, čo Drucker v pondelok oznámil, že podá demisiu. "Ako zbabelec sa zachoval preto, lebo si netrúfol postaviť sa nitrianskej mafii, ktorá dlhé roky ovláda Policajný zbor. Ako prospechár preto, že sa rozhodol nechať na pozícii policajného prezidenta Tibora Gašpara, lebo si veľmi dobre uvedomuje, že je pre neho a jeho manželku jediná záruka," povedal Matovič s tým, že ich podvody s pozemkami a vilou na Floride budú nevyšetrené. Podľa Matoviča bude na konci celého vyšetrovania opäť konštatované iba "skutok sa nestal". Podľa poslanca NR SR Gábora Grendela (OĽaNO) "tančeky Druckera okolo osoby policajného prezidenta Tibora Gašpara dávali dopredu vedieť, čo sa stane". "Pri výbere nového ministra vnútra nezáleží, z akého prostredia pochádza, podstatné bude, aký je vzťah tohto človeka k Robertovi Kaliňákovi (Smer)," povedal Grendel. Podľa neho sa ukázalo, že Slovensko neriadia ústavní činitelia, ale oligarchovia z pozadia politických strán. "Pre týchto oligarchov bola osoba Tibora Gašpara dôležitejšia ako postava ministra vnútra Tomáša Druckera," povedal. "Ak minister vnútra nedokáže využiť svoje zákonné kompetencie, nemá čo robiť vo svojej funkcii," povedal Grendel. Zároveň považuje jeho odchod z funkcie za "férový krok". Podľa Grendela dôvodom napätia v spoločnosti nie je osoba Druckera, ale policajného prezidenta. "Jeho odstúpenie preto nič nerieši," skonštatoval Grendel s tým, že celý projekt rekonštrukcie vlády zlyhal. Za jediné riešenie politickej krízy v krajine označil predčasné voľby. "Jedine tie môžu nastoliť stav, kedy sa situácia upokojí a kedy budú o veciach rozhodovať zvolení zástupcovia ľudí a nie oligarchovia z pozadia politických strán," doplnil Grendel. Drucker odstúpenie zo svojej funkcie oznámil v pondelok poobede na tlačovom brífingu. Odvolanie policajného prezidenta Tibora Gašpara nie je podľa neho správne ani spravodlivé. "Žiadalo sa odo mňa, aby som dokázal znížiť túto polarizáciu, aby som odvolal Tibora Gašpara. Ale ja si chcem zachovať svoju integritu. Ak si myslím, že tvrdé odvolanie Tibora Gašpara nie je správne, tak pokiaľ ja mám vytvárať istú polarizáciu namiesto jej uvoľnenia, si myslím, že za týchto okolností nemám ďalej právo zotrvávať v pozícii ministra vnútra," povedal Drucker.


Na slovenských horách pretrváva lavínové nebezpečenstvo

Pre dlhodobé nízke teploty sa vytvára zrnný nestabilný sneh.

LIPTOVSKÝ HRÁDOK. V slovenských pohoriach už niekoľko dní platí mierne lavínové nebezpečenstvo, a to pre všetky orientácie svahov. Výnimkou sú pohoria Tatier, kde pod 1600 metrov nad morom aktuálne prevláda malé ohrozenie snehovými zosuvmi. V piatok o tom informoval Anton Sedlák zo Strediska lavínovej prevencie Horskej záchrannej služby. "Vplyvom premenlivého vetra a veľmi nízkych teplôt v priebehu predchádzajúcich dní sa vo vnútri snehovej pokrývky vytvárajú nestabilné snehové vrstvy. Povrch snehu je silnými mrazmi a vetrom utlačený na tvrdú vrstvu," povedal Sedlák. Uvoľnenie lavín je podľa neho možné hlavne pri veľkom dodatočnom zaťažení, pod ktorým sa rozumie napríklad pád lyžiara či peší výstup turistu po svahu. Ráno prevládalo na horách počasie s malou oblačnosťou, na západe bolo hmlisto. Teploty dosiahli v dolinách mínus osem stupňov Celzia, na vrcholoch hôr mínus 15 stupňov, vo Vysokých Tatrách bola ráno teplotná inverzia. "Dlhodobo pretrvávajúce nízke teploty majú negatívny dosah na premenu a stabilizáciu snehovej pokrývky, vytvára sa hranato zrnný nestabilný sneh. Vplyvom meniaceho sa smeru vetra sú nebezpečné všetky orientácie svahov," uzavrel Sedlák.


Registrácie nových osobných vozidiel vo februári medziročne klesli

V kategórii osobných áut si udržala prvé miesto značka Škoda.

BRATISLAVA. Zväz automobilového priemyslu (ZAP) zaznamenal vo februári tohto roka registrácie 7 743 nových osobných automobilov, čo predstavuje oproti minulému roku, kedy sa v druhom mesiaci zaregistrovalo 8 366 nových osobných vozidiel, pokles o 7,45 percenta. Ako informoval zväz, v kategórii osobných áut si udržala prvé miesto značka Škoda s podielom 20,16 percenta, pred značkami Kia (8,46 percenta) a Volkswagen (8,06 percenta). V kategórii malých úžitkových automobilov (kategória N1) sa vo februári zaregistrovalo 605 vozidiel, čo oproti rovnakému mesiacu minulého roka predstavuje nárast 0,50 percenta. Medzi malými úžitkovými automobilmi zostala na prvej pozícii značka Fiat s podielom 21,65 percenta, nasledujú Peugeot s 19,50 percenta a Citroën s 15,87 percenta.V kategórii nákladných automobilov do 12 ton (kategória N2) zaznamenali vo februári tohto roka registrácie 42 vozidiel, čo oproti vlaňajšku predstavuje pokles o 6,67 percenta. Značka IVECO vykázala podiel 69,05 %, na druhom mieste bola značka DAF s podielom 9,52 percenta, tretie miesto obsadili MERCEDES-BENZ a MAN s podielom 7,14 percenta.V kategórii nákladných automobilov nad 12 ton (kategória N3) sa vo februári tohto roka zvýšili registrácie medziročne o 29,97 percent pri počte 412 registrovaných vozidiel. Vedúca značka MERCEDES-BENZ mala podiel 25 percent. V kategóriách autobusov M2 a M3 sa vo februári 2018 registrovalo osem autobusov, v porovnaní s februárom 2017 to znamená pokles o 50 percent. Na prvom mieste sa umiestnila značka SETRA s podielom 57,14 percenta.


Bayern je v sezóne ďalej neporaziteľný, Schalke má štvorzápasovú víťaznú sériu
 Fortuna liga
 Premier League
 Serie A
 La Liga
Bundesliga
 Ligue 1
 Česká liga

BERLÍN. Futbalisti Schalke 04 Gelsenkirchen zvíťazili v sobotnom zápase 6. kola nemeckej Bundesligy na pôde Lipska 3:1 a natiahli sériu ligových výhier už na štyri zápasy. Hostia v súboji vyhrávali už 3:0 po presných zásahoch Saneho, Harita a Matonda, no v závere zápasu za domácich skorigoval Forsberg. Schalke pripravilo Lipsku vôbec prvú prehru v aktuálnom ligovom ročníku a je na 3. mieste tabuľky o skóre práve pred svojim sobotňajším súperom. Vedenie v tabuľke si po 6. kole udržal obhajca titulu mníchovský Bayern, ktorý na pôde Paderbornu zvíťazil 3:2. Bavori sú na čele ligy so ziskom 14 bodov, v aktuálnej ligovej sezóne ešte neprehrali. Darilo sa aj Borussii Mönchengladbach, ktorá vyhrala na ihrisku Hoffenheimu 3:0. Jej slovenský stredopoliar Ladislav Bénes presedel duel na lavičke náhradníkov. Góly: 36. Niederlechner (vlastný), 77. Volland, 84. Havertz Góly: 43. Plea, 65. Thuram, 83. Neuhaus /L. Bénes (Mönchengladbachň na lavičke náhradníkov/ Gól: 9. Tisserand Góly: 68. Pröger, 84. Collins - 15. Gnabry, 55. Coutinho, 79. Lewandowski Góly: 86. Forsberg - 31. Sane, 44. Harit (z 11 m), 61. Matondo Góly: 9. Götze, 41. Reus - 7. Rašica, 55. Friedl


Iracké letectvo prvykrát zaútočilo na pozície Islamského štátu v Sýrii

Nálety boli podľa irackého premiéra Hajdara Abádího reakciou na bombové útoky v Bagdade.

BAGDAD. Iracké letectvo v piatok po prvý raz vykonalo nálety na pozície militantnej organizácie Islamský štát (IS) v Sýrii. Oznámil to iracký premiér Hajdar Abádí. Nálety boli podľa jeho vyhlásenia reakciou na bombové útoky v Bagdade, ku ktorým sa prihlásil IS a ktoré sú spájané s operáciami militantov v susednej Sýrii. Terčmi náletov boli mestá Bukamál a Husajba ležiace neďaleko irackých hraníc. Veliteľ irackých vzdušných síl, ktorý si neželal byť menovaný, uviedol, že "úspešné útoky" v piatok skoro ráno podnikli bojové lietadlá typu F-16. Dodal, že nálety letectvo vykonalo na príkaz premiéra. Letecké útoky sú vôbec prvými verejne známymi, ktoré Irak podnikol voči IS na území Sýrie. Došlo k nim v čase, keď iracké vládne jednotky vstúpili do západnej časti irackého mesta Mósul, ktorú ovláda IS. Nálety proti IS v Sýrii podniká aj Spojenými štátmi vedená medzinárodná vojenská koalícia a tiež Rusko. Pri výbuchu bomby v aute v prevažne šiitskej štvrti irackej metropoly Bagdad zahynulo uplynulý týždeň prinajmenšom 59 osôb a zranenia utrpelo 66 ďalších. K zodpovednosti za tento, zatiaľ posledný útok v Bagdade sa prihlásila práve sunnitská extrémistická organizácia Islamský štát.


Spojené štáty libanonskej armáde dodali laserom navádzané rakety

Rakety sú kľúčovou súčasťou výzbroje lietadiel typu A-29 Super Tucano.

BEJRÚT. Americké veľvyslanectvo v Libanone informovalo, že Spojené štáty dodali v stredu libanonskej armáde laserom navádzané rakety v hodnote viac ako 14 miliónov eur, informovala agentúra AP. Rakety sú podľa vyjadrenia veľvyslanectva kľúčovou súčasťou výzbroje bojových lietadiel typu A-29 Super Tucano, ktoré USA Libanonu dodali v minulosti. Dodávka rakiet je podľa AP prejavom "pevných a stabilných záväzkov" americkej armády v podpore libanonských ozbrojených zložiek ako "jediných zákonných obrancov krajiny". Zmienka o obrancoch bola podľa agentúry namierená k Iránom podporovanému hnutiu Hizballáh. Hizballáh má vplyv na politiku krajiny a disponuje výzbrojou, ktorá môže konkurovať libanonskej armáde. Iránsky minister zahraničných vecí Mohammad Džavád Zaríf v nedeľu vyhlásil, že jeho krajina je pripravená spolupracovať s novou libanonskou vládou a ponúka jej podporu vo všetkých oblastiach.


Ohlasy osobností: Peťo ukázal, že má najlepšie nohy

Saganove oslavy

Cavendish

Verí na osud

Michael Kolář

Ohlasy osobností

Rozhodujúce faktory

Slová po finiši

Ohlasy médií

Komentár

Obhájil titul

Reakcie na triumf slovenského reprezentanta Petra Sagana, ktorý sa stal v katarskej Dauhe po druhý raz v kariére majstrom sveta v pretekoch s hromadným štartom v cestnej cyklistike.

Maroš Kováč (cyklista Dukly Banská Bystrica, zdroj RTVS): "Peter Sagan vyhral s obrovský prehľadom. Udržal si chladnú hlavu a nervy na uzde až do konca, keď nechal nastupovať Talianov či Belgičanov. V samom závere sa ukázalo, že Peťo má najlepšie nohy. V posledných metroch sa profil trate trochu zdvihol a vtedy už možno niektorí pretekári pocítili aj kŕče. Podľa výzoru v cieli to vyzeralo, že viacerí cyklisti toho majú dosť, ale Peter vyzeral byť úplne čerstvý, akoby si ešte chcel dať zopár kôl." Milan Dvorščík (cyklistický rozhodca, vicemajster sveta v kategórii amatérov z roku 1994): "Tieto preteky mi trochu pripomínali jazdenie v niekdajšom amatérskom pelotóne, keď zohral dôležitú úlohu bočný vietor. Pelotón sa roztrhol niekedy už aj v prvej tretine pretekov a v skupinkách sa došlo do cieľa. Presne toto sa stalo aj teraz v Dauhe. Sagan patril k favoritom, ale skôr druhého sledu, nepatril úplne k tým najväčším typu Cavendisha, či Kittela. Lenže Peťo opäť v závere osvedčil správny odhad na situáciu. Mišo Kolář mu veľmi pomohol v úseku od šiesteho do tretieho kilometra pred cieľom, ale potom si to už postrážil sám. On už je natoľko šikovný a skúsený, že to dokáže. Oba tituly majstra sveta Petra Sagana si treba vážiť najmä z toho aspektu, že ich dosiahol s minimálnym tímom pri prevahe iných silných cyklistických národov." Anton Tkáč (olympijský víťaz a trojnásobný majster sveta v cyklistickom šprinte na dráhe): "Saganov záverečný šprint za titulom majstra sveta bol zmesou skúseností aj kreativity, ktorá mu je vlastná. Dôležitú úlohu u Petra zohrávajú práve skúsenosti, ktoré získal v horskej cyklistike, kde je len veľmi málo priestoru na manévrovanie a on si to odtiaľ preniesol aj na cestu. Z miesta, z ktorého vyštartoval do záverečného šprintu, ho delili iba centimetre od zábradlia, a mohlo to pre neho dopadnúť zle. On to však ustál. Hovorí sa, že je veľmi ťažké získať titul majstra sveta, ale ešte ťažšie ho obhájiť, lebo súperi si vás už lepšie skontrolujú. Saganova výnimočnosť je aj v tom, že on v každých pretekoch útočí na víťazstvo bez ohľadu na mená súperov. Je to skrátka víťazný typ, čo dokázal aj v Dauhe." Peter Privara, prezident Slovenského zväzu cyklistiky: "Ako každý slovenský fanúšik športu a cyklistiky mám obrovskú radosť z toho, čo sa Peťovi podarilo. Samozrejme, u mňa je to umocnené tým, že sa celý život pohybujem okolo tohto športu, najskôr ako aktívny pretekár a teraz na funkcionárskej pozícii. Čo dokázal Peťo, neviem opísať inak, ako výnimočný úspech. Jeho finiš, to bola jedna báseň. Ale aj to, ako sa popasovali s náročnými pretekmi jeho brat Juraj i tretí náš reprezentant Michael Kolář, si žiada klobúk dole." Martin Velits, jazdec tímu Etixx - Quick Step: "Priznám sa, že preteky som nevidel, ale je to skvelá správa. Naposledy sa to stalo ešte za čias Bettiniho. Celé to demonštruje výnimočnosť Petra Sagana, pretože dokázal niečo veľkolepé." Dominik Hrbatý, bývalý slovenský tenista /zdroj: Facebook/: "Sagaaaaaan. Neuveriteľné, jednoducho živá legenda. Môže byť tento týždeň ešte úspešnejší pre slovenský šport? Sagan sa stal svetovým šampiónom a Cibulková vyhrala turnaj v Linzi. To je týždeň!" Richard Varga, slovenský triatlonista /zdroj: Facebook/: "Znova to dokázal. Capo di Tutti!" Marek Hamšík, slovenský futbalový reprezentant /zdroj: marek-hamsik.sk/ "Peťo, klobúk dole pred Tvojim fantastickým výkonom. Si veľký šampión! Veľká gratulácia k ďalšiemu zlatu!!!!" Danka Barteková, športová strelkyňa a jediná slovenská členka Medzinárodného olympijského výboru (MOV): "Veľmi sa teším, veľmi mu to prajem. Pozerala som, držala palce. Všetka česť Peťovi. Neviem, či sme tu niekedy mali takého športovca, akým je on, pretože obhájiť v jednom z najťažších športov titul svetového šampióna je niečo famózne. Ukázal svoju genialitu. Mám pocit, že čo spraví, to mu vyjde. Nech mu to vydrží čo najdlhšie." Ján Valach, hlavný tréner slovenského tímu elite v Dauha: "Je to super. Sme veľmi radi, všetci spravili tisícpercentnú robotu a vyšlo to. Som nadmieru spokojný. Deň pred pretekmi som si pozrel trať a vedeli sme presne, v ktorom bode musíme ísť preč, pretože tam sa to rozhodne a rozseká na skupiny. Máme zručných pretekárov a veľmi technicky zdatných a výkonných, takže tam boli a dostali sa do prvej skupiny. To bolo podstatné, a potom rozhodol až úplný záver. Ja som vedel, že zaútočí Terpstra, čakal som len kedy a či sa o to pokúsi ešte niekto z Nórov či Belgičanov. Neudialo sa to, takže všetci išli na hromadný špurt. No jeden fakt je jasný a to, že Peter má teraz o triedu vyššiu výkonnosť od ostatných a to rozhodlo. Špurt bol po 250 km a nie po 150 km a to je niečo celkom iné." Ján Kozák, tréner slovenskej futbalovej reprezentácie: "Cyklistiku mám veľmi rád. Petra Sagana som sledoval počas celej sezóny, nielen na Tour de France a šampionátoch, ale aj na klasikách a ďalších pretekoch. Aj dnes som mu veľmi držal palce. V silnej konkurencii potvrdil, že je to pán cyklista. Vie sa neskutočným spôsobom orientovať v pelotóne, používa pri tom hlavu. To však samo o sebe na úspechy nestačí, musí mať aj v nohách a to je presne Petrov prípad. Dosiahol úspech, ktorý je skvelou vizitkou pre neho a reklamou pre celý slovenský šport." Adam Žampa, reprezentant SR v alpskom lyžovaní: "Dvojnásobný svetový šampión. Gratulujem Peťo Sagan, si kráľ!"


V Columbine si pripomenuli 20. výročie masakru na strednej škole

O život v roku 1999 prišlo trinásť ľudí.

LITTLETON. Miestna komunita v okolí Columbine západne od mesta Denver v americkom štáte Colorado si v sobotu pripomenula 20. výročie od masakru na tamojšej strednej škole, ktorý si vyžiadal 13 obetí na životoch. Informovala o tom agentúra AP. Dvaja tínedžeri, bývalí žiaci školy, sa 20. apríla 1999 ozbrojili pištoľami, puškami a bombami a zabili 12 študentov a jedného učiteľa. Obaja následne spáchali samovraždu.Ďalších vyše 20 ľudí utrpelo zranenia. Tento masaker šokoval Spojené štáty a otriasol životom tamojšej spoločnosti. Sobotňajšie slávnosti boli vyvrcholením troch dní venovaných spomienkam na obete.


Treba sa zmieriť s tým, že v Sýrii zostane pri moci Asad, hovorí Hizballáh

Libanonské strany sú rozdelené v názore na to, či obnoviť vzťahy so sýrskym lídrom.

BEJRÚT. Vodca libanonského militantného hnutia Hizballáh odkázal v nedeľu miestnym politikom, že je načase akceptovať situáciu v susednej Sýrii, kde zotrváva pri moci vláda prezidenta Bašára Asada. Podľa odporúčania šejka Hasana Nasralláha, ktoré priniesla agentúra AP, by mala libanonská vláda znormalizovať svoje vzťahy s Damaskom. "Svet dnes považuje za samozrejmé, že (Asadova) vláda sa udrží," povedal na dnešnom zhromaždení. Libanonské politické strany sú rozdelené v názore na to, či má Bejrút obnoviť vzťahy so sýrskym lídrom, ktorý za svoje zotrvanie pri moci vďačí vo veľkej miere i Hizballáhu. V sýrskej občianskej vojne zahynulo viac ako tisíc bojovníkov tohto šiitského hnutia, ktorí bojovali na strane Asadovej vlády. Sýria v rokoch 1991-2005 okupovala Libanon.


Slovenskí žiaci sa prepadli ešte hlbšie

Prepad

Analýza

Anketa

Komentár

Stĺpček

Výsledky slovenských školákov v testovaní PISA dlhodobo klesajú.

BRATISLAVA. Slovenskí žiaci už niekoľko rokov zaostávajú v testovaní PISA za priemerom krajín OECD. Najnovšie výsledky ukazujú, že vo všetkých meraných oblastiach teda v matematike, čítaní s porozumením aj v prírodovednej gramotnosti sa prepadli ešte hlbšie. „Vo všetkých oblastiach sledujeme trend znižovania výkonov našich žiakov. V porovnaní s výsledkami PISA 2012 však tento pokles nie je štatisticky významný,“ tvrdí v tlačovej správe ministerstvo školstva. Slovenská republika dosiahla výkon na úrovni 461 bodov. Priemerný výkon krajín OECD bol 493 bodov, čo predstavuje pokles celkového priemerného výkonu v rámci krajín OECD o 8 bodov oproti predchádzajúcemu cyklu v roku 2012. Slovenská republika dosiahla výkon na úrovni 461 bodov. Priemerný výkon krajín OECD bol 493 bodov, čo predstavuje pokles celkového priemerného výkonu v rámci krajín OECD o 8 bodov oproti predchádzajúcemu cyklu v roku 2012. Výkon žiakov SR v prírodovednej gramotnosti sa nachádza pod priemerom zúčastnených krajín OECD. Výkon porovnateľný s výkonom SR dosiahli Izrael, Malta a Grécko. Z krajín OECD dosiahli významne nižší výkon ako SR tri krajiny - Čile, Turecko a Mexiko. V prírodovednej gramotnosti dosiahli naši žiaci výsledok v priemere o 10 bodov nižší oproti roku 2012, čo nepredstavuje významný rozdiel. V porovnaní s cyklom v roku 2006, keď bola hlavnou doménou prírodovedná gramotnosť, je to však významný pokles výkonu žiakov o 28 bodov. V štúdiách PISA sú od roku 2006 výkony žiakov SR v prírodovednej gramotnosti pod priemerom krajín OECD. V roku 2015 sa takmer tretina (30,7 %) slovenských žiakov nachádza v rizikovej skupine, čo je o 10,5 % žiakov viac ako v roku 2006, keď bola prírodovedná gramotnosť hlavnou doménou. Podiel slovenských žiakov v rizikovej skupine je o 9,5 % vyšší ako v priemere krajín OECD. Oproti roku 2012 sa významne zvýšilo v rizikovej skupine zastúpenie žiakov zo stredných odborných škôl. Na opačnom póle - v najvyššej skupine - sa nachádza 3,6 % žiakov, čo je významné zníženie oproti roku 2006. Podiel vynikajúcich žiakov v tzv. top úrovni v prírodovednej gramotnosti sa v uvedenom období znížil, a to najviac u žiakov 8-ročných gymnázií. Slovenská republika dosiahla v matematickej gramotnosti výkon na úrovni 475 bodov. Priemerný výkon krajín OECD bol 490 bodov. Výkon porovnateľný s výkonom Slovenska dosiahli krajiny Malta, Litva, Maďarsko, Spojené štáty americké a Izrael. Z krajín OECD dosiahli významne nižší výkon ako SR štyri krajiny - Grécko, Čile, Turecko a Mexiko. V porovnaní s rokom 2012, keď bola matematická gramotnosť naposledy hlavnou sledovanou oblasťou, priemerný výkon našich žiakov klesol o 6 bodov, čo nepredstavuje významné zníženie výkonu. V porovnaní s rokom 2012 sa počet žiakov v rizikovej skupine štatisticky významne nezmenil. Kým v roku 2003, keď bola matematika tiež hlavnou sledovanou oblasťou, sa v rizikovej skupine nachádzalo približne 20 % žiakov, v roku 2015 sa v tejto skupine nachádza už viac ako štvrtina žiakov (27,7 %) porovnateľne s rokom 2012 (27,5 %). Počet slovenských žiakov v rizikovej skupine je o 4,3 % vyšší ako v priemere krajín OECD (23,4 %). K miernemu nárastu rizikovej skupiny došlo v poslednom cykle najmä na stredných odborných školách. Významný je však pokles zastúpenia žiakov v najvyššej tzv. top vedomostnej úrovni oproti cyklu 2012 najmä na 4-ročných gymnáziách. Kým v predchádzajúcich cykloch dominovali žiaci 8-ročných gymnázií v podiele žiakov na najvyšších úrovniach, v cykle 2015 je už tento rozdiel medzi 8-ročnými a 4-ročnými gymnáziami zanedbateľný. Dokonca sa na oboch typoch gymnázií vyskytuje riziková skupina žiakov, ktorú predstavujú približne 3 % žiakov týchto gymnázií. Slovenská republika dosiahla v čitateľskej gramotnosti výkon na úrovni 453 bodov, priemer krajín OECD bol 493 bodov. Výkon porovnateľný s výkonom Slovenska majú krajiny Čile a Malta. Z krajín OECD dosiahli významne nižšie výsledky v porovnaní so SR iba Turecko a Mexiko. Tak ako vo všetkých predchádzajúcich cykloch, aj v PISA 2015 sa výkony slovenských žiakov v čitateľskej gramotnosti nachádzajú pod priemerom zúčastnených krajín OECD. Oproti roku 2012 sa priemerný výkon našich žiakov znížil o 10 bodov, čo nepredstavuje významnú zmenu. V rizikovej skupine sa v PISA 2015 nachádza porovnateľné množstvo našich žiakov (32,1 %) ako v cykle v roku 2012 (28,2 %). Títo žiaci nedisponujú ani najzákladnejšími čitateľskými zručnosťami, ktoré sú tak potrebné pre ďalšie vzdelávanie. Najviac žiakov v rizikovej skupine sa nachádza na stredných odborných školách v nematuritných aj maturitných odboroch a na základných školách. V 4-ročných gymnáziách sa dokonca podiel žiakov v rizikovej skupine štatisticky významne zvýšil oproti obom predchádzajúcim cyklom (2012 aj 2009). Štúdia PISA sa vo svete uskutočňuje od roku 2000 v trojročných cykloch a poskytuje údaje o vedomostiach a zručnostiach 15-ročných žiakov zúčastnených krajín v troch oblastiach - čitateľskej, matematickej a prírodovednej gramotnosti. Slovensko sa do štúdie zapája od roku 2003. Jej cieľom nie je hodnotiť výkony jednotlivých žiakov alebo škôl, ale sledovať výsledky vzdelávacích systémov krajín. Štúdia PISA prešla v roku 2015 významnou a inovovanou formou testovania. Prvýkrát mali krajiny možnosť zapojiť sa do výlučne elektronického spôsobu testovania prostredníctvom počítačov na školách. Do tohto cyklu štúdie sa zapojilo 72 krajín a 25 regiónov sveta (35 krajín OECD a 62 tzv. partnerských krajín a regiónov). Celkovo bolo do testovania zapojených približne 540 000 žiakov sveta. Na hlavnom meraní štúdie PISA 2015, ktoré uskutočnil NÚCEM 20. - 30. apríla 2015, sa zúčastnilo 292 škôl (ZŠ, 4-ročné a 8-ročné gymnáziá, SOŠ). Celkovo bolo otestovaných 6 350 15-ročných žiakov, z toho 3 035 dievčat a 3 315 chlapcov. Výsledky testovania ministra školstva Petra Plavčana neprekvapili. "Musíme sa touto témou vážne zaoberať a sú potrebné zmeny. Preto som veľmi rád, že sa začala reforma národný program výchovy a vzdelávania, ktorého cieľom by mala byť aj transformácia obsahu vzdelávania," uviedol Plavčan. Minister pripomenul, že zlé výsledky sa objavili u žiakov, ktorí sú v poslednom roku povinného vzdelávania. Preto aj návrh zvýšiť počet rokov v povinnej školskej dochádzke považuje za rozumný. Žiaci budú podľa neho týmto opatrením motivovanejší dokončiť strednú školu. „Aj tieto výsledky PISA nám ukazujú na to, že názory expertov, ktoré sa týkajú národného programu, sú správne,“ dodal. Okrem toho chce ministerstvo pripraviť učebnice, metodické materiály a pozrieť sa aj na ďalšie vzdelávanie učiteľov. „Aj toto by mala byť jedna z tém. Pozrieť sa na učiteľské vzdelávanie a prípadne ho zmeniť tak, aby vyhovovalo, aby učiteľ prišiel pripravený na školu, pretože aj deti sú iné,“ dodal Plavčan s tým, že chce zároveň pracovať na zlepšení podmienok pre učiteľov. Zatiaľ čo v minulosti sme mali horšie výsledky najmä znevýhodnených skupín, v roku 2015 sa však zhoršili už všetky deti. Skúsenosti zo zahraničia pritom ukazujú, že kvalitný vzdelávací systém dokáže deťom zo znevýhodneného socio-ekonomického prostredia výrazne pomôcť a zlepšenie nemusí byť na úkor najlepších. Vyplýva to z analýzy výsledkov Slovenska v testovaní PISA 2015, ktorú vypracoval Inštitút finančnej politiky pod ministerstvom financií. Inštitút pripomína, že v slovenskom školskom systéme sa nedarí najmä deťom zo znevýhodneného socio-ekonomického prostredia, čo sa prejavuje aj na horších výsledkoch trhu práce.  Testovanie PISA podľa inštitútu ukazuje, že kvalitný vzdelávací systém dokáže deťom zo znevýhodneného socio-ekonomického prostredia výrazne pomôcť. "Krajiny ako Estónsko a Fínsko s malou variáciou v skóre študentov potvrdzujú, že dobré výsledky môže dosiahnuť celá populácia študentov. Znevýhodnené deti profitujú z predškolskej dochádzky. Zaškolenosť napríklad rómskych detí na Slovensku je však zhruba polovičná oproti majorite, pričom aj celkový podiel zaškolených detí starších ako štyri roky v materských školách je nízky," uvádza v analýze Inštitút finančnej politiky.  Inštitút sa zaoberá aj témou výdavkov na žiaka v slovenskom regionálnom školstve. Výdavky pritom aj pre pokles počtu žiakov stúpajú. Zdroje v regionálnom školstve stúpli v roku 2015 o 5,51 percenta. "Podľa medzinárodných skúseností však objem zdrojov na študenta nad určitou úrovňou nemusí nutne viesť k lepším výsledkom, ale dôležité je ich použitie,"zdôrazňuje inštitút s tým, že pri zvyšovaní výdavkov do školstva je dôležité vedieť, akú hodnotu nám prinesie, alebo aké reformy sa prijali, aby sa výdavky premietli aj do lepších výsledkov. V rokoch 2005 až 2013 Slovensko signifikantne zvýšilo výdavky na študenta regionálneho školstva, avšak neodrazilo sa to na zlepšení výsledkov v testoch PISA, naopak, výsledky sa zhoršili.


Osem faktov, ktoré potrebujete vedieť o ženských bradavkách

Vedeli ste, že ich nemajú všetci a že sú evolučným unikátom?

Ženské bradavky slúžia v prvom rade ako prostriedok na cicanie materinského mlieka a to je ich primárnou úlohou. Príroda ich však stvorila tak, že dokážu oveľa viac, než len nakŕmiť dieťa. Sú významnou súčasťou ľudskej sexuality a taktiež dokážu byť výstrahou pri potenciálnych zdravotných problémoch. Mnoho žien sa nezriedka zamýšľa nad tým, či sú ich bradavky normálne, ako majú vyzerať a koľko pozornosti im vlastne majú venovať. Zosumarizovali sme niekoľko faktov, ktoré sa o bradavkách oplatí vedieť. O veľkosť bradaviek a prsných dvorcov sa spravidla netreba až tak obávať, neexistuje univerzálne správny rozmer. V tehotenstve sa napríklad môžu výrazne zväčšiť a mať až niekoľko centimetrov, to isté platí aj vtedy, keď žena priberie. No aj mimo tehotenstva je v podstate každá veľkosť v poriadku. Štúdia z roku 2011 poukázala na to, že pri stimulácii bradaviek sa aktivujú tie časti mozgu (centrum rozkoše), ktoré sa aktivujú aj pri stimulácii klitorisu a vagíny. Vedci na to prišli pomocou magnetickej rezonancie. Ten istý výskum tiež dospel k záveru, že aj samotné dráždenie bradaviek bez dotykov iných častí tela môže viesť k orgazmu. Dovtedy táto informácia nebola vedecky potvrdená a takúto skúsenosť pripisovali iba veľmi malému percentu žien. Na rozdiel od kože na povrchu prsníka sú bradavky pigmentované o čosi výraznejšie. Ich farba súvisí aj s príslušnosťou k etniku a odtieňom pokožky na zvyšnej časti tela. Môžu byť v ružovej, tmavohnedej, ale aj tehlovo červenej farbe. Takisto sa ich zafarbenie môže meniť aj v priebehu tehotenstva v súvislosti s hormónmi. Dvorce okolo bradaviek zvyknú mať na sebe hrbolčeky. Existujú dva typy - Montgomeryho a Morgagniho. Zatiaľ čo Montgomeryho hrbolčeky sú vlastne žliazky, ktoré vylučujú sekréciu a vône, vďaka ktorým dieťa po narodení nájde bradavku po čuchu, súčasťou Morgagniho hrbolčeka sú potné žľazy, v ktorých môžu byť aj chĺpky. Na závažné ochorenie, takzvanú Pagetovu chorobu bradaviek, ktorá je nádorom bradavky, dokážu upozorniť práve výrazné zmeny v okolí hrbolčekov. Môže ísť o začervenanie, vyrážku či svrbenie v oblasti bradavky. Ak nezmizne ani po niekoľkých týždňoch, je potrebné navštíviť lekára. Ak si stlačíte bradavku a nevyjde z nej žiadna tekutina, je to v poriadku. Ak sa z nej vylúči pár kvapôčok číreho výtoku, taktiež to ešte nemusí znamenať žiaden problém, môže ísť o hormonálne zmeny počas cyklu, dôsledok užívania liekov či dokonca nosenia príliš tesnej podprsenky. V prípade, že má výtok zvláštne zafarbenie, treba spozornieť. Biely a krémový, zelený či dokonca čierny môžu byť znakom závažných ochorení či zápalov. Ak bradavka vylučuje krv, môže ísť o nádorové ochorenie a s návštevou lekára by ste nemali otáľať. Je to síce veľmi zriedkavé, ale malé percento ľudí sa narodí bez bradaviek. Ide o veľmi vzácnu poruchu zvanú atélia, pri ktorej sa nevyvinie prsná bradavka. Zvyčajne je spojená s ďalšou ojedinelou vrodenou poruchou – amastiou. Jej podstatou je nevyvinutie mliečnej žľazy. Počet ľudí na svete s týmito vrodenými chybami sa ráta v tisíckach. Ľudia, teda konkrétne ženy, sú jedinými z ríše cicavcov, komu narastú prsia a bradavky počas dospievania a zostanú v takej veľkosti už navždy. U všetkých ostatných cicavcov dochádza k zväčšeniu prsníkov iba počas tehotenstva a laktácie. Vedci predpokladajú, že veľké prsia a vztýčené bradavky aj mimo tehotenstva súvisia u ľudí s evolučným vývojom nášho rodu. U ostatných cicavcov ide totiž o znak, že samica dojčí a nie je pripravená sa znova páriť. Ľudia očakávajú, že dojčenie je z podstaty svojej prirodzenosti úplne ľahké, opak je však pravdou. Nájsť správnu polohu, aby sa bábätko prisalo, môže ženám spôsobovať ťažkosti. So správnym dojčením súvisí aj psychika a okolité podmienky, Niekedy je potrebná pomoc laktačných poradkýň, ktoré ženám ukážu správne techniky dojčenia, ak si s ním samy nevedia rady. Zároveň môže byť dojčenie aj bolestivé a na bradavkách môžu vznikať ranky, zápaly, v horšom prípade krvácania a infekcie. Preto je dôležité, aby boli bradavky medzi dojčeniami zvlhčované. Mamičky môžu používať napríklad rôzne mastičky.


Trump nechce v Spojených štátoch čínskeho operátora China Mobile

Trump chce zablokovať vstup čínskeho operátora China Mobile na americký trh.

BRATISLAVA. Administratíva prezidenta Donalda Trumpa chce zablokovať vstup čínskeho mobilného operátora China Mobile na americký trh. Oznámilo to v pondelok federálne ministerstvo obchodu, ktoré sa odvolávalo na záujmy národnej bezpečnosti. Štátom vlastnená čínska firma požiadala federálny telekomunikačný úrad o vydanie licencie ešte v roku 2011, ministerstvo ju ale doporučilo zamietnuť.„Po intenzívnej komunikácii s China Mobile sa nepodarilo prekonať obavy týkajúce sa zvýšených rizík v oblasti vymáhania amerických zákonov a záujmov národnej bezpečnosti,“ uviedlo ministerstvo.Správa prichádza v čase rastúceho napätia v obchodných vzťahoch medzi USA a Čínou. V piatok v USA vstúpia do platnosti zvýšené clá na čínske tovary, ktorých dovozy majú hodnotu 34 miliárd dolárov. Peking by mal podľa očakávaní zareagovať vlastnými odvetnými clami v rovnakom objeme.


Bělobrádek zostáva šéfom KDU-ČSL, odmietol Babišovu menšinovú vládu

Bělobrádek dal svoju funkciu k dispozícii po slabom volebnom výsledku.

PRAHA. Pavel Bělobrádek zostáva na čele KDU-ČSL. Rozhodli o tom v piatok delegáti na celoštátnej konferencii strany. Jeho zotrvanie vo funkcii podľa spravodajskej stanice ČT24 podporilo 56 z nich, proti sa vyslovilo 13. Bělobrádek dal svoju funkciu k dispozícii po voľbách do Poslaneckej snemovne, v ktorých ľudovci získali len 5,8 percenta hlasov, vďaka čomu si zabezpečili desať mandátov. KDU-ČSL na konferencii tiež odmietla podporu menšinovej vlády ANO. "Celoštátna konferencia potvrdila názor predsedníctva i celoštátneho výboru, že KDU-ČSL do vlády (vedenej Andrejom Babišom) nevstúpi a nepodporí ani menšinovú vládu ANO 2011. Sme pripravení byť konštruktívnou opozíciou. V okamihu, keď bude menovaný Andrej Babiš, ako deklaroval pán prezident, odchádzame do opozície," povedal Bělobrádek.


Izraelský premiér opäť vyzval na anektovanie osád v Predjordánsku

AP tieto najnovšie Netanjahuove výroky spája s blížiacimi sa parlamentnými voľbami.

JERUZALEM. Izraelský premiér Benjamin Netanjahu v nedeľu opätovne potvrdil svoj prísľub rozšíriť izraelskú suverenitu aj na osady na okupovanom Západnom brehu. Ako informovala agentúra AP, Netanjahu v nedeľu, počas slávnostného otvorenia nového školského roka v osade Elkana, uviedol, že "už nebudú žiadne presídlenia" a všetky komunity budú "súčasťou izraelského štátu". AP vo svojej správe pripomína, že takýto krok by bol prudkým odklonom od izraelskej vládnej politiky. Agentúra pripomenula, že v predvečer parlamentných volieb v apríli tohto roku sa Netanjahu podobne zaviazal, že vyhlási izraelskú suverenitu nad židovskými osadami na časti Izraelom okupovaného Západného brehu rieky Jordán, pričom však neskôr v tejto veci vôbec nekonal. AP tieto najnovšie Netanjahuove výroky spája s blížiacimi sa parlamentnými voľbami, ktoré sa v Izraeli uskutočnia o dva týždne - 17. septembra. Podľa AP sa Netanjahu svojou rétorikou snaží zburcovať svoju pravicovú voličskú základňu. Práve obyvatelia židovských osád sú veľkými podporovateľmi súčasnej Netanjahuovej vlády, považovanej za najpravicovejšiu v histórii Izraela. Sáib Irikát, generálny tajomník Organizácie pre oslobodenie Palestíny (OOP) v reakcii na Netanjahuom opakovanú výzvu na vyhlásenie suverenity Izraela nad židovskými osadami v Predjordánsku apeloval na medzinárodné spoločenstvo, aby podniklo kroky proti Izraelu a po "desaťročiach systematických zločinov" naň uvalilo sankcie. "Dosť bolo beztrestnosti," uviedol Irikát na sociálnej sieti Twitter. "Tí, ktorí sú po každom oznámení Izraela ohľadom osád znepokojení, by sa mali tvárou v tvár postaviť realite: Izraelský premiér oznamuje ďalšiu anexiu okupovaného územia," napísal Irikát. Na územiach získaných vo vojenských konfliktoch žije viac ako 600.000 Izraelčanov - 400.000 v Predjordánsku a 200.000 vo východnom Jeruzaleme, kde už Izrael jednostranne vyhlásil plnú suverenitu, uviedla agentúra DPA. Dve tretiny Izraelom okupovaných území sa nachádzajú na Západnom brehu. Izrael okupuje Západný breh od šesťdňovej vojny z roku 1967. Z pohľadu medzinárodného práva sú židovské osady postavené na týchto územiach ilegálne a bránia pokračovaniu mierového procesu, keďže sa rozprestierajú na územiach vnímaných Palestínčanmi ako súčasť ich budúceho štátu. Prípadné anektovanie židovských osád v Predjordánsku k zvyšku Izraela by podľa Palestínčanov pochovalo ich ambície o vyhlásenie vlastného štátu. Izraelsko-palestínske mierové úsilie je v mŕtvom bode od roku 2014, keď zlyhali snahy o dosiahnutie dohody iniciovanej administratívou prezidenta USA Baracka Obamu. Podľa agentúry DPA administratíva prezidenta USA Donalda Trumpa orientuje politiku Bieleho domu výrazne v prospech Izraela; veľvyslanec USA v Izraeli David Friedman v júni v novinovom rozhovore pripustil, že za istých okolností by Izrael mal mať právo anektovať aspoň časť Západného brehu.


Za múr budeme vďační, odkázal pašerák Trumpovi

Skúsený pašerák odkazuje americkému prezidentovi, že múrom kriminálnikov nezastaví.

WASHIGTON. Americký prezident Donald Trump chce na hranici s Mexikom postaviť nepreniknuteľný múr, ktorý zastaví pašovanie drog aj ľudí. Dlhoročný pašerák odkazuje, že pašeráctvo nič nezastaví a vďaka múru si pašeráci navyše zarobia oveľa viac. "Toto sa nikdy nezastaví - ani pašovanie narkotík, ani pašovanie nelegálov. Vznikne viac tunelov, viac dier. Keď to nepôjde ponad, pôjde to popod (múr)," povedal pre denník New York Times pašerák Flaco. Dodal, že ak bude postavený múr, kriminálne siete si budú účtovať vyššie poplatky za prevedenie ľudí a prevezenie kontrabandu. Vždy, keď na hranici vyrastie plot alebo múr, profity z pašovania podľa neho rastú. Flaco tajne a nelegálne preváža ľudí a drogy z Mexika do Spojených štátov už viac než tri desaťročia. Používa pri tom rôzne spôsoby pašovania - katapultovanie drog cez hranicu, ukrývanie drog v nákladných vlakoch či prevážanie tunelmi vykopanými pozdĺž cezhraničnej kanalizácie. Po prvý raz prepašoval ľudí v roku 1984, keď mal len 15 rokov. Ukázal im dieru v plote na hranici a vypýtal si 50 centov. Dnes platia migranti pašerákom až 5000 dolárov za osobu. "Z 50 centov na 5000 dolárov. Ako ceny rástli, tak tu všetko, pašovanie ľudí aj drog, prevzala mafia - kartel Sinaloa," vysvetlil Flaco. Dodal, že kým v minulosti pracovali pašeráci samostatne alebo v malých skupinách, v súčasnosti sú nútení pracovať pre kartel, ktorý si berie značnú časť ich zisku. Kartel Sinaloa pôsobí v oblasti okolo pohraničného mesta Nogales. Pozdĺž celej hranice pôsobí niekoľko ďalších skupín. Flaco si za pašeráctvo drog odsedel už päť rokov vo väzení. Po prepustení sa k remeslu vrátil. Jeho poznámky podľa The New York Times podčiarkujú problém, ktorý frustroval viaceré americké vlády a pravdepodobne bude prenasledovať aj prezidenta Trumpa. "Dokonca aj keby sa múr stal niečím viac než len výkrikom z predvolebných zhromaždení a on konečne získa miliardy dolárov potrebných na jeho financovanie, posilňovanie obrany nezastaví pašovanie. Urobí ho len drahším, čo nechcene dá viac peňazí kriminálnym sieťam," napísali noviny. Na hranici medzi USA a Mexikom je už dnes niekoľko stoviek kilometrov plotov a zátarás. Donald Trump chce postaviť nepreniknuteľný múr po celej dĺžke hranice, ktorá meria 3200 kilometrov. "Bariéry pašeráctvo nezastavili, len ho posunuli: ďalej do púšte, hlbšie do zeme, do sofistikovanejších priestorov v autách a do rúk drogových kartelov," upozornil The New York Times. Nepriehľadný betónový múr navyše podľa denníka znemožní americkej pohraničnej stráži vidieť, čo sa deje a chystá za múrom, na mexickej strane. Americká vláda v súčasnosti uskutočňuje verejné obstarávanie na staviteľa múra, nevyriešila ale ešte financovanie projektu.


Sabbatini je po 3. kole na turnaji Rocket Mortgage Classic na piatom mieste

Pred posledným kolom je na čele Američan Lashley.

DETROIT. Slovenský reprezentant v golfe Rory Sabbatini si po 3. kole turnaja PGA Tour Rocket Mortgage Classic polepšil o jednu priečku a bol na piatom mieste. Osemnásť jamiek zvládol za 68 úderov, štyri pod par ihriska. Tentokrát sa vyhol bogey, naopak, štyrikrát si pripísal birdie. Pred posledným kolom je stále na čele Američan Nate Lashley, ktorému vyšlo druhé kolo na výbornú, keď dosiahol skóre deväť pod par. Pred Sabbatinim má náskok deväť úderov.


Srbský vojnový zločinec bude učiť na vojenskej akadémii

Lazareviča odsúdili na štrnásť rokov a z väzenia vyšiel len pred dvoma rokmi po odpykaní dvoch tretín trestu.

BELEHRAD. Na srbskej vojenskej akadémii začína učiť srbský vojnový zločinec Vladimir Lazarevič, ktorý bol za vojnové zločiny spáchané proti kosovským Albáncom odsúdený na štrnásť rokov a z väzenia vyšiel len pred dvoma rokmi po odpykaní dvoch tretín trestu. Srbské jednotky pri operáciách v Kosove vyvraždili v rokoch 1998 až 1999 vyše osemtisíc kosovských Albáncov a deväťdesiat percent kosovských Albáncov bolo vyhnaných zo svojich domovov. Generála Lazareviča, ktorý srbským jednotkám v Kosove velil, ako aj ďalších dvoch bývalých vysokopostavených predstaviteľov srbskej armády, ktorí slúžili v Kosove pod Lazarevičom, pozval vyučovať na vojenskú akadémiu srbský minister obrany Aleksandar Vulin. Trojica nových profesorov bude podľa Vulina na akadémii "predávať svoje skúsenosti z vojny" ďalším generáciám. Všetkých troch minister označil za "výnimočných ľudí", na ktorých by bola hrdá "každá vojenská akadémia na svete".


Pilot Formuly 2 zomrel po zrážke na Veľkej cene Belgicka

SPA-FRANCORCHAMPS. Pretekár F2 Anthoine Hubert zomrel po zrážke na Veľkej cene Belgicka. Pretekár sa zrazil s Američanom Juanom Manuelom Correom. Okamžite ho previezli do nemocnice, no okolo 18:35 miestneho času zomrel. Correu taktiež previezli do nemocnice, podľa dostupných informácií je momentálne stabilizovaný. Preteky, ktoré sa v Spa konali deň pred Veľkou cenou F1, pozastavili a zrušili ihneď, ako vyšla najavo závažnosť nehody. "FIA s poľutovaním oznamuje, že jazdec vozidla číslo 19, Anthoine Hubert z Francúzska, podľahol svojim zraneniam a zomrel o 18.35 h. Jazdec monopostu číslo 12, Juan Manuel Correa (USA), je v stabilizovanom stave a zotavuje sa v nemocnici v Liége. Viac informácií o jeho zdravotnom stave poskytneme, akonáhle bude niečo nové. Giuliano Alesi prešiel v lekárskom stredisku kontrolou a je zdravotne v poriadku," uvádza vo svojom oficiálnom vyhlásení Medzinárodná automobilová federácia (FIA).Dvadsaťdvaročný Hubert figuroval v poradí šampionátu na ôsmom mieste a v tomto roku si pripísal na konto víťazstva v Monaku a vo Francúzsku. V máji 2018 sa stal členom akadémie Renaultu - francúzsky tím po tejto nehode zrušil sobotňajšie tlačové konferencie. Na okruhu Spa-Francorchamps vyhasol pretekársky život prvýkrát od roku 1985, vtedy ešte v sérii World Sportscar Championship tragicky zomrel Nemec Stefan Bellof.


Polícia odhalila ilegálnu farmu korytnačiek na Malorke

Úrady zachránili 1100 kusov zvierat, z ktorých mnohé patria medzi ohrozené druhy.

PALMA DE MALLORCA. Polícia na španielskom ostrove Malorka zatvorila najväčšiu ilegálnu farmu suchozemských a morských korytnačiek v Európe. Úrady zachránili 1100 kusov týchto zvierat, z ktorých mnohé patria medzi ohrozené druhy. Korytnačky boli držané v chabých podmienkach. Farma sa nachádzala neďaleko mesta Llucmajor na juhu Malorky. Polícia zatkla dvoch Nemcov, ktorých podozrieva z jej prevádzkovania, ako aj jedného majiteľa obchodu so zvieratami v Barcelone. Trojica podozrivých čelí obvineniam z prania špinavých peňazí a ilegálneho obchodovania s ohrozenými druhmi. Podľa úradov farma slúžila na "priemyselné rozmnožovanie" korytnačiek, zatiaľ čo majiteľ barcelonského obchodu so zvieratami sprostredkovával ich predaj. V súvislosti s prípadom sú vyšetrované tri ďalšie osoby. Niekoľko zo zachránených korytnačiek patrí k 14 najohrozenejším druhom vrátane čínskej korytnačky červenokrkej, madagaskarskej korytnačky lúčovej a vietnamskej korytnačky rybníkovej. Polícia počas zásahu na mieste zhabala aj 750 vajíčok, informoval v stredu spravodajský portál stanice BBC. Vyšetrovanie sa začalo minulý rok vo februári, keď úrady na letisku v tamojšom hlavnom meste Palma de Mallorca odhalili zásielku niekoľkých chránených korytnačích druhov. Priložené dokumenty sa však nezhodovali s prepravovanými zvieratami, a tak bola zásielka zhabaná. Tento prípad napokon viedol k odhaleniu farmy v Llucmajore. Mnoho druhov suchozemských i morských korytnačiek je ohrozených; zvieratá sú zabíjané pre kožu, pancier a mäso. Niektorí považujú korytnačie vajíčka za delikatesu.


Farageova Strana brexitu je v čele britských prieskumov pred eurovoľbami

Musíme bojovať proti našim zlyhávajúcim poslancom, napísal Farage.

LONDÝN. Antieurópska Stranu brexitu Nigela Faragea by podľa prieskumu denníka Financial Times zverejneného v piatok získala v Británii najviac hlasov vo voľbách do Európskeho parlamentu (EP). Informovala o tom agentúra DPA. Stranu brexitu by vo voľbách, ktoré sa budú v Británii konať 23. mája, dosiahla 29-percentnú podporu voličov. Viac ako polovica respondentov, ktorí v parlamentných voľbách v roku 2017 hlasovali za Konzervatívnu stranu, sa vyslovila, že plánujú svoj hlas odovzdať práve Strane brexitu. Viac než dve tretiny bývalých voličov Konzervatívnej strany majú v úmysle v nadchádzajúcich voľbách podporiť iné strany. Konzervatívni voliči s proeurópskym postojom sa vyslovili, že budú hlasovať za tri antibrexitové strany - Liberálnych demokratov, Stranu zelených alebo hnutie Change UK. Hlavná opozičná Labouristická strana by podľa prieskumu oproti voľbám z roku 2017 stratila 13 percent hlasov, najmä v dôsledku presunu priazne voličov k Strane brexitu a Strane nezávislosti Spojeného kráľovstva (UKIP), ktorú Farage viedol do septembra 2016. Vo volebnom letáku, ktorý tento týždeň rozposlal svojim voličom, Farage píše, že vláda premiérky Theresy Mayovej a britskí členovia parlamentu "zradili brexit", keďže takmer tri roky po referende sa im ešte nepodarilo krajinu vyviesť z EÚ. "Musíme bojovať proti našim zlyhávajúcim poslancom, ktorí sa stavajú proti nám - 17,4 milióna ľudí," napísal Farage. Na mysli mal 52 percent voličov, ktorí hlasovali za brexit, píše DPA.


SNS znepokojujú Merkelovej vyhlásenia k utečencom

Merkelová vyhlásila, že by bolo dobré mať štátne lode, ktoré by zachraňovali migrantov.

BRATISLAVA. Slovenská národná strana (SNS) je „vážne znepokojená“ vyhlásením nemeckej kancelárky Angely Merkelovej k utečencom. Merkelová podľa národniarov „bez vytvorenia fungujúcich zberných táborov na africkej pôde a doriešenia otázky ich financovania, nezodpovedne požaduje opätovné zavedenie tzv. európskej misie‘ na záchranu utečencov v Stredozemnom mori. Uvádza sa to v tlačovej správe, ktorú agentúre SITA poskytla riaditeľka kancelárie predsedu SNS Andreja Danka Zuzana Škopcová. Národniari v tejto súvislosti žiadajú Ministerstvo zahraničných vecí a európskych záležitostí, aby „dôsledne hájilo prijaté politické pozície Slovenska k opatreniam v oblasti migrácie, a verejne dôrazne odmietlo všetky pokusy, tak kancelárky Merkelovej, ako aj odchádzajúcich či nových členov Európskej komisie, oslabovať ochranu schengenského priestoru pred nelegálnou migráciou“. Merkelová vo štvrtok 15. augusta v Berlíne počas slávnosti na počesť bývalej ministerky obrany a zvolenej predsedníčky Európskej komisie Ursuly von der Leyenovej okrem iného uviedla, "že by určite bolo dobré, ak by sme aj v súčasnosti mali misiu Sophia a štátne lode, ktoré by zachraňovali". Kancelárka Merkelová spustila doposiaľ nevídanú a neudržateľnú vlnu nelegálnej migráciu do Európy a Európska únia sa s dôsledkami jej vtedajších protiprávnych krokov dodnes nedokázala vyrovnať. Národniari súčasne žiadajú rezort slovenskej diplomacie, aby prostredníctvom svojho zastúpenia pri EÚ požiadalo končiaceho predsedu Európskej komisie Jeana-Clauda Junckera a končiacu vysokú predstaviteľku Únie pre zahraničné veci a bezpečnostnú politiku Federicu Mogherini "o vypracovanie a zverejnenie odpočtu výsledku ich päťročnej práce na vyriešení jednoduchej úlohy: Zabezpečiť, aby stroskotanci zachránení pri afrických brehoch mohli byť vylodení na tú pevninu, z ktorej vyplávali". Slovenská národná strana tvrdí, že od roku 2015, "keď kancelárka Merkelová na stanici v Nemecku s veľkou slávou privítala prvých nelegálnych migrantov, čím spustila doposiaľ nevídanú a neudržateľnú vlnu nelegálnej migrácie do Európy, sa Európska únia s dôsledkami jej vtedajších protiprávnych krokov dodnes nedokázala vyrovnať". Podľa národniarov v rámci jedného z vtedajších "improvizovaných opatrení tzv. európskej ‚záchrannej‘ misie Sophia boli od roku 2015 v Stredozemnom mori z nafukovacích člnov, vyslaných na more pašerákmi ľudí, pozbierané a do Európy pozvážané desiatky tisíc nelegálnych migrantov". Pritom "operácia Sophia bola po čase vyhodnotená, ako nevydarený projekt, pretože viedla k masívnemu, nekontrolovateľnému rozširovaniu biznisu prevádzačských gangov a mafie na severe Afriky, pri neudržateľne narastajúcom ohrození a riziku prevádzaných osôb", dodáva sa v tlačovej správe. Opätovný návrat k mechanizmom migračnej politiky, ako sú napríklad otvorená schengenská hranica, zvážanie stroskotaných migrantov do európskych prístavov a ich následné prerozdeľovanie členským štátom sú pre Slovenskú národnú stranu "absolútne neprijateľnými riešeniami“. SNS podotýka, že spomínané opatrenia odmietla tak Slovenská republika, ako aj ďalšie štáty Európskej únie. Agentúra SITA oslovila so žiadosťou o reakciu Ministerstvo zahraničných vecí a európskych záležitostí SR.


Frakcia Fideszu navrhne za šéfa parlamentu opäť Lászlóa Kövéra

Maďarský parlament bude mať naďalej pätnásť výborov.

BUDAPEŠŤ. Parlamentná frakcia maďarskej vládnucej strany Fidesz navrhne 8. mája na ustanovujúcej schôdzi Národného zhromaždenia za predsedu parlamentu opäť Lászlóa Kövéra. Oznámil to v stredu v Budapešti po rokovaniach parlamentných strán podpredseda Fideszu Gergely Gulyás. Strany sa podľa jeho slov dohodli na štruktúre parlamentu, v rámci ktorej bude naďalej fungovať 15 výborov. "K dohode došlo aj v obsadzovaní parlamentných funkcií, pričom každá strana bude rešpektovať právo ďalších strán na nomináciu. Počet funkcií podpredsedov parlamentu zostáva nezmenený. Vládnuci blok Fidesz-KDNP obsadí tri z piatich podpredsedníckych postov a dvoch podpredsedov nominuje opozícia," cituje Gulyása spravodajský server 168ora.hu.


TECH_FMČo sa stane, keď ohlásia objav mimozemšťanov

Aký by bol postup pri objave mimozemského života? A čo spôsobilo nedávny záhadný signál z kozmu?

Párkrát sa to už stalo. Vedci narazili na záhadnú anomáliu v dátach zo svojich teleskopov a jedným z možných vysvetlení bola aj existencia mimozemského života? Ako to dopadlo tento raz? A čo by sa stalo, keby výskumníci naozaj narazili na správu z ďalekého kozmu? Vypočujte si podcast TECH_FM. TECH_FM je program propagujúci vedu a nové technológie. Vzniká v spolupráci Tech.sme.sk a Rádia_FM a znie naživo v rozhlase každý štvrtok po 15:00.


Bolt sa rozlúčil s Diamantovou ligou, predviedol svoj najlepší výkon v sezóne

Beh na 1500 metrov ovládli kenskí atléti, na štvorstovke bol úspešný Wayde van Niekerk.

MONAKO. Reprezentanti Kene ovládli preteky v behu na 1500 metrov na piatkovom mítingu Diamantovej ligy v Monaku. Zvíťazil Elijah Motonei Manangoi v čase 3:28,80 minúty. Druhý skončil Timothy Cheruiyot (3:29,10), tretí bol Ronald Kwemoi (3:32,34). Na štvorstovke bol najrýchlejší olympijský šampión z olympijských hier 2016 v Riu de Janeiro Wayde van Niekerk z Juhoafrickej republiky, ktorý triumfoval v čase 43,73 sekundy. Americký súboj na 100 metrov prekážky vyhrala Kendra Harrisonová, ktorá v dramatickom finiši o stotinu sekundy zdolala krajanku Shariku Nelvisovú. Tretia skončila Jamajčanka Danielle Williamsová. Víťaznú rozlúčku so seriálom pretekov Diamantovej ligy absolvoval Jamajčan Usain Bolt. Najrýchlejší muž planéty vyhral stovku v čase 9,95 sekundy, čo bol pre neho najlepší výkon v sezóne. Druhý v poradí Američan Isiah Young zaostal o tri stotiny sekundy. Bolt, osemnásobný olympijský šampión, ukončí kariéru na augustových MS v Londýne, kde sa predstaví na 100 metrov a štafete 4x100 metrov. Jamajčan dosiahol od júna 2013 štyridsiate tretie víťazstvo v neprerušenej sérii (27x na 100 m, 15x na 200 m, 1x na 150 m). Pred mítingom v Monaku sa Bolt tohtoročným maximom 10,03 sekundy radil až na 24. miesto vo svetových tabuľkách. Spomedzi jeho piatkových súperov mal horší výkon v tomto roku iba Číňan Su (10,09), ktorý sa tam napokon zlepšil na 10,06 sekundy. MUŽI: 100 m (+0,7 m/s): 1. Usain Bolt (Jam.) 9,95 s, 2. Isiah Young (USA) 9,98, 3. Akani Simbine (JAR) 10,02 400 m: 1. Wayde van Niekerk (JAR) 43,73 s - rekord mítingu, 2. Isaac Makwala 43,84, 3. Baboloki Thebe (obaja Botsw.) 44,26 800 m (mimo DL): 1. Emmanuel Korir (Keňa) 1:43,10 - svetový výkon roka, 2. Brandon McBride (Kan.) 1:44,41, 3. Antoine Gakeme (Bur.) 1:44,54 1500 m: 1. Elijah Motonei Manangoi 3:28,80 min, 2. Timothy Cheruiyot 3:29,10, 3. Ronald Kwemoi (všetci Keňa) 3:32,34 3000 m prek.: 1. Evan Jager (USA) 8:01,29 - svetový výkon roka, 2. Jairus Kipchoge Birech (Keňa) 8:07,68, 3. Stanley Kipkoech Kebenei (Keňa) 8:08,30 4x100 m (mimo DL): 1. Čína (Č'-čchiang, Čen-jie, Ping-tchien, Pchej-meng) 38,19 s, 2. USA I. 38,30, 3. USA II. 38,41 Oštep: 1. Thomas Rőhler (Nem.) 89,16 m, 2. Jakub Vadlejch (ČR) 85,43, 3. Johannes Vetter (Nem.) 85.14 Žrď: 1. Piotr Lisek (Poľ.) 582 cm, 2. Jan Kudlička (ČR) 572, 3. Kevin Ménaldo (Fr.) 572 ŽENY: 200 m (.-0,2 m/s): 1. Marie-Josée Taová-Louová (P. Slon.) 22,25 s, 2. Kyra Jeffersonová (USA) 22,42, 3. Dina Asherová-Smithová (V. Brit.) 22,89 800 m: 1. Caster Semenyová (JAR) 1:55,27 min, 2. Francine Niyonsabová (Bur.) 1:55,47, 3. Ajee Wilsonová (USA) 1:55,61 3000 m: 1. Hellen Obiriová 8:23,14 - svetový výkon roka, 2. Beatrice Chepkoechová (obe Keňa) 8:28,66, 3. Laura Muirová (V. Brit.) 8:30,64 100 m prek. (-0,2): 1. Kendra Harrisonová 12,51, 2. Sharika Nelvisová (obe USA) 12,52, 3. Danielle Williamsová (Jam.) 12,58 400 m prek. (mimo DL): 1. Kori Carterová 53,36 s, 2. Shamier Littleová (obe USA) 54,02, 3. Janieve Russellová (Jam.) 54,38 4x100 m (mimo DL): 1. USA I. (Bartolettová, A. Felixová, Gardnerová, A. Brownová) 42,34 s, 2. USA II. 43,07, 3. Taliansko Trojskok: 1. Caterine Ibarguenová (Kol.) 14,86 m, 2. Yulimar Rojasová (Ven.) 14,72, 3. Kimberly Williamsová (Jam.) 14,54 Výška: 1. Maria Lasitskene (Rus.) 205 cm - rekord mítingu, 2. Julia Levčenková (Ukr.) 197, 3. Vashti Cunninghamová (USA) 197


Jana Žitňanská už nebude kandidovať do europarlamentu

BRATISLAVA. Europoslankyňa Jana Žitňanská nebude kandidovať v májových voľbách do Európskeho parlamentu. Pred piatimi rokmi bola zvolená za hnutie Nova. Poslankyňa svoje rozhodnutie oznámila dnes na sociálnej sieti. “Po mnohých rozhovoroch a dlhšom uvažovaní som sa rozhodla, že v nadchádzajúcich voľbách do Európskeho parlamentu nebudem kandidovať,“ napísala. Žitňanská dospela k záveru, že bude lepšie, keď sa vráti na Slovensko a spolu s ďalšími sa pokúsi systémovo zmeniť prístup štátu k chorým a k osobám so zdravotným postihnutím a ich rodinám. Voľby do Európskeho parlamentu sa budú na Slovensku konať v sobotu 25. mája. Svojím rozhodnutím zverejneným na stránke slov-lex.sk to potvrdil predseda Národnej rady Andrej Danko, v ktorého kompetencii je vyhlasovanie termínov volieb. Európania o svojich zástupcoch naprieč celou Úniou rozhodnú od štvrtka 23. mája do nedele 26. mája. Danko zároveň určil aj lehoty na utvorenie volebných okrskov a určenie volebných miestností do 22. februára. Zároveň určil aj lehotu na utvorenie okresných volebných komisií a okrskových volebných komisií do 1. apríla a lehotu na ich prvé zasadanie do 15. apríla. Politické strany teraz majú možnosť do 24. februára podať kandidačné listiny s návrhmi kandidátov na poslancov Európskeho parlamentu, ktorých právoplatnosť následne preverí Štátna komisia.


Euro v Česku pravdepodobne tak skoro nebude

PRAHA. Pred štyrmi rokmi mal prechod na euro v Česku mocných zástancov. Za prijatie spoločnej meny bola najsilnejšia vládna strana ČSSD a koaliční ľudovci dokonca chceli, aby sa eurom v Českej republike platilo čo najrýchlejšie. Postoj strany ANO bol síce neurčitý, ale zo starších vyjadrení jej šéfa Andreja Babiša mohli priaznivci európskej meny (s ktorou sa platí u troch zo štyroch susedov ČR) nadobudnúť presvedčenie, že projekt podporí. A angažoval sa aj prezident Miloš Zeman. Opakovane žiadal zavedenie eura, zvolával "propagačné" schôdzky o jeho prijatí, opakovane stanovoval nerealistické termíny, odkedy by sa malo eurom v Česku platiť, konštatuje Luděk Vainert, komentátor pražských Hospodářskych novín. Jediní principiálni odporcovia eura sedeli vo vedení Českej národnej banky (ČNB). A za to garnitúru exguvernéra Miroslava Singera, ktorú vymenoval ešte Václav Klaus, prezident Zeman opakovane kritizoval. Ale aj vtedajšia euroskeptická banková rada uznávala, že jej postoj zase tak veľa neznamená. Ak politici rozhodnú, euro, samozrejme, bude, bolo opakovane počuť od centrálnych bankárov. Po týchto víkendových voľbách je všetko inak. Víťazné ANO sa proti spoločnej mene definovalo tak dôrazne (jeho líder a "majiteľ" označil euro za krachujúci podnik), že z toho len ťažko vycúva. Aj prípadný koaličný partner, či tí, ktorí by mohli byť ochotní vládu ANO podporovať, sú väčšinou proti spoločnej mene. Napríklad, ODS chce pre ČR trvalú výnimku z povinnosti spoločnú menu prijať, piráti ju možno teoreticky chcú, ale nie v dnešnej podobe a najradikálnejšia strana SPD by najradšej opustila Európsku úniu (EÚ). České strany preferujúce euro vo voľbách veľmi zoslabli a vo vláde s veľkou pravdepodobnosťou nebudú. A ak by náhodou aj boli, ako podmienku si určite nebudú klásť opustenie koruny. ČNB sa tiež zmenila. Hoci sa to nezdalo možné, je teraz ešte euroskeptickejšia ako za Singera. Len jeden zo siedmich členov jej bankovej rady - Oldřich Dědek, je úprimným zástancom eura. Ale každé jeho vystúpenie o prínosoch prehluší odvetná paľba jeho kolegov, ktorí vysvetľujú, prečo prijatie nie je možné. A pridávajú rady eurozóne, ako by sa mala zreformovať. ČNB v správe o konvergencii pravidelne radí cieľový dátum pre prijatie eura nestanovovať. Novinkou je ale presvedčenie (verejne vyslovené jedným z členov bankovej rady), že vláda proti názoru banky nepôjde. O to sa ale nemusia báť. Otázka zavedenia eura sa v Česku hneď tak na stôl nedostane.


Odmietame šmejdy, hovorí Fico. V Bratislave bude summit o kvalite potravín

LEDNICE. Bratislava bude v polovici októbra hostiť spotrebiteľský summit, ktorý sa bude venovať dvojakej kvalite potravín. Informoval o tom premiér Robert Fico na tlačovej konferencii s premiérom ČR Bohuslavom Sobotkom po spoločnom rokovaní oboch vlád v Ledniciach. Na summit pozvú predsedu Európskej komisie Jean-Clauda Junckera, eurokomisárov, relevantných predstaviteľov výborov z národných parlamentov aj europarlamentu, ministrov pôdohospodárstva a hospodárstva a významné spotrebiteľské inštitúcie. Dvojaká kvalita potravín a iných výrobkov podľa Fica nie je iba technický a právny problém, ale vážny politický problém a problém dvojakého prístupu k občanom EÚ. Slovensko a Česko budú podľa premiéra tvrdo postupovať v tejto otázke. „Odmietame jesť, piť a používať šmejdy,“ vyhlásil Fico. Slovenský premiér je rád, že Komisia uznáva, že dvojaká kvalita potravín je vážny problém. Pripomenul, že Komisia plánuje urobiť presnejšie usmernenia pre firmy a očakáva, že na summite by mohli byť s tými usmerneniami lepšie oboznámení. Sobotka dodal, že pred pár mesiacmi bol v tejto otázke pesimistom, teraz má ale lepší pocit. Tento problém sa začal podľa českého premiéra dva-tri roky dozadu, témou sa zaoberal Európsky parlament, ale Komisia "hrala mŕtveho chrobáka" a tvrdila, že toto sa musí riešiť na národnej úrovni. „Nakoniec sa to stalo súčasťou európskej agendy a traja eurokomisári, ktorí to majú v portfóliu, začínajú pripravovať konkrétne návrhy,“ dodal Sobotka. Verí, že konferencia v Bratislave bude prínosom z hľadiska konkrétnych riešení. Na konci by mala podľa neho byť úprava európskych pravidiel, konkrétne smernice o ochrane spotrebiteľa. Pokiaľ ide o pokuty pre výrobcov, Fico ozrejmil, že každá krajina môže už teraz pokutovať niekoho, kto dodáva na trh škodlivé potraviny. „Tu je ale iný problém. Z hľadiska bezpečnosti potravina, ktorú nám ponúkajú, nie je nebezpečná. Len nás klamú. V Hainburgu (Rakúsko, pozn. SITA) si kúpite sladený nápoj s cukrom, na Slovensku s umelým sladidlom a ešte môže byť aj drahší. Nech teda napíšu na fľašu, že je to šmejd,“ uviedol Fico s tým, že toto nie je problém len Slovenska a Česka, ale aj Rumunska či Bulharska. Od Komisie očakáva také usmernenia, aby sa tieto praktiky začali vytrácať. „My musíme vytvárať tlak. Keď budeme ticho, tak sa nič nezmení,“ vyhlásil ďalej slovenský premiér s tým, že ak by sa ani po spotrebiteľskom summite nič nezmenilo, je ešte niekoľko možností. Jednou z nich je tzv. občianska iniciatíva. Tú by muselo podpísať milión obyvateľov EÚ a potom by sa ňou musela zaoberať príslušná európska inštitúcia. Potom je aj právo na jednostranné kroky. „Ale nechcem tieto nátlakové kroky robiť dovtedy, pokiaľ vidím, že sa tým Komisia začína zaoberať. Komisia sa tým naozaj zaoberá,“ uzavrel premiér. Problémom dvojakej kvality potravín a iných výrobkov sa krajiny Visegrádskej štvorky zaoberajú už dlhšie. Okrem spoločného summitu premiérov V4 na túto tému sa Fico za toto regionálne združenie stretol aj s predsedom Komisie Junckerom. Podľa viacerých výskumov a meraní majú spotrebitelia v krajinách strednej a východnej Európy k dispozícii ten istý výrobok ako na západe buď v nižšej gramáži, za vyššiu cenu či s iným zložením. Pracie prášky napríklad obsahujú menej účinnej látky, čokolády majú menší podiel kakaa.


Turecko odsúdilo dvojicu Čechov na šesť rokov a tri mesiace

erdikt súdu ešte nie je právoplatný a obhajoba sa proti nemu odvolá.

ANKARA. Dvojicu Čechov odsúdili v stredu v Turecku na šesť rokov a tri mesiace väzenia za spoluprácu so sýrskymi Kurdmi z organizácie YPG, ktorú Ankara považuje za teroristickú. Informáciu priniesla agentúra ČTK s odvolaním sa na hovorkyňu českého ministerstva zahraničných vecí Michaelu Lagronovú. Verdikt súdu ešte nie je právoplatný a obhajoba sa proti nemu odvolá, informovala z Turecka spravodajkyňa Českej televízie. Markétu Všelichovú a Miroslava Farkasa zadržali v novembri na tureckej hranici. Čelia obvineniu z členstva v kurdských milíciách YPG, ktoré bojujú v Sýrii. Tie Ankara považuje za teroristickú organizáciu. Česi však tvrdia, že sú humanitárni aktivisti a že mierili do Iraku, kde chceli zriadiť poľnú nemocnicu.


Bojovala proti brexitu. Britská podnikateľka začala predvolebnú kampaň

Vyzýva voličov, aby v parlamentných voľbách podporili proeurópskych kandidátov.

LONDÝN. Britská investičná manažérka Gina Millerová, ktorá súdnou cestou prinútila vládu premiérky Theresy Mayovej získať si súhlas parlamentu pred spustením procesu vystúpenia krajiny z EÚ, teraz vyzýva voličov, aby v parlamentných voľbách podporili proeurópskych kandidátov. Informuje o tom tlačová agentúra AP. Millerová vyzbierala v "crowdfundingovej" kampani za týždeň 300-tisíc libier (vyše 353-tisíc eur) na podporu taktického hlasovania v britských parlamentných voľbách, ktoré sa budú konať 8. júna. Jej skupina Best for Britain (Najlepšie pre Britániu) v stredu oznámila, že bude financovať kandidátov z akejkoľvek politickej strany, ktorí sa zaviažu nechať v záležitosti brexitu "všetky možnosti otvorené" a sú ochotní hlasovať proti zlej dohode s EÚ. Crowdfundingové kampane fungujú na princípe zbierania menších individuálnych príspevkov od veľkého počtu osôb. Millerová a kaderník Deir dos Santos v podaní, ktoré napokon riešil až najvyšší súd, argumentovali tým, že brexitom prídu Briti o určité práva - napríklad o právo na voľný pohyb v rámci členských krajín Únie. To sa podľa navrhovateľov nesmie stať bez súhlasu parlamentu. Súd im dal za pravdu a parlament napokon v marci schválil začatie rokovaní o brexite.


USA a ich spojenci vyzvali na okamžité zníženie napätia v Líbyi

Líbyjská národná armáda postupuje k Tripolisu.

WASHINGTON. Spojené štáty a ich spojenci vyzvali na okamžité zníženie napätia v Líbyi a varovali pred následkami. Takto reagovali na štvrtkový rozkaz veliteľa tzv. Líbyjskej národnej armády (LNA) Chalífu Haftara na postup na hlavné mesto Tripolis, kde sídli medzinárodne uznaná vláda tejto severoafrickej krajiny. "Naše vlády sú proti akejkoľvek vojenskej akcii v Líbyi a budú hnať pred zodpovednosť akúkoľvek líbyjskú frakciu, ktorá privodí ďalší občiansky konflikt," uvádza sa v spoločnom vyhlásení Spojených štátov, Francúzska, Británie, Talianska a Spojených arabských emirátov. Citovala z neho agentúra AFP. Haftar vo videu zverejnenom na internete nazval postup svojich síl ako "víťazný pochod", ktorý "otrasie zemou pod nohami nečestnej bandy". Nariadil nestrieľať do civilistov. "Ktokoľvek zdvihne bielu vlajku, je v bezpečí," dodal Haftar. Jeho armáda momentálne kontroluje aj mesto Gharján, ktoré sa nachádza približne 50 kilometrov od Tripolisu. Líbya upadla do chaosu po povstaní z roku 2011, ktoré leteckými údermi podporilo aj NATO. Viedlo k pádu režimu Muammara Kaddáfího i jeho smrti. O kontrolu nad krajinou bohatou na ropu súperí medzinárodne uznaná vláda národnej jednoty so sídlom v Tripolise ležiacom na západe krajiny s vládou sídliacou v Tobruku na východe. Haftar je lojálny vláde v Tobruku.


Renault a Nissan rokujú o úplnom zlúčení

Automobilky už v roku 1999 vytvorili alianciu.

PARÍŽ. Francúzsky výrobca automobilov Renault a jeho japonský partner Nissan Motor rokujú o úplnom zlúčení. Informovala o tom agentúra Bloomberg s odvolaním sa na zdroje oboznámené so situáciou. Automobilky Renault a Nissan už v roku 1999 vytvorili alianciu. Dohoda o úplnom zlúčení by podľa zdrojov túto alianciu ukončila a vytvorila z automobiliek jediný podnik obchodovaný na burze. Na jeho čele by stál Carlos Ghosn, ktorý je teraz šéfom oboch firiem. Renault v súčasnosti vlastní v Nissane podiel viac ako 43 percent, zatiaľ čo Nissan má v Renaulte takmer 15 percentný podiel. Súhrnná trhová hodnota týchto dvoch podnikov presahuje 60 miliárd eur, upozorňuje agentúra DPA.


Španieli odohrajú zápas kvalifikácie bez hlavného trénera

MADRID. Španielska futbalová reprezentácia absolvuje utorkový zápas F-skupiny kvalifikácie o postup na budúcoročné Euro na pôde Malty bez hlavného trénera Luisa Enriqueho. Podľa informácií Španielskej futbalovej federácie (RFEF) sú za absenciou kouča osobné dôvody. Detaily RFEF odmietla zverejniť s tým, že nechce narušiť súkromie trénera a všetkých požiadala o "diskrétnosť a rešpekt". Lídrom lavičky bude v utorok Enriqueho asistent Robert Moreno. Štyridsaťosemročný Luis Enrique, ktorý v minulosti viedol katalánsky veľkoklub FC Barcelona, prevzal taktovku nad španielskou reprezentáciou po minuloročných MS v Rusku. Španieli vstúpili do bojov o ME 2020 domácim triumfom 2:1 nad výberom Nórska.


AKTUALIZOVANÉ 21:30Zlé počasie zdržalo prílet Kiskovho špeciálu do Bratislavy

Tupolev ministerstva vnútra stál asi pol hodinu v Poprade.

POPRAD. Delegáciu letiacu s prezidentom Andrejom Kiskom z Kene na Slovensko zdržalo pred príletom do Bratislavy zlé počasie nad hlavným mestom. Kiska bol na ceste späť zo svojej päťdňovej návštevy Kene a plánoval vystúpiť práve v Poprade. Zvyšok delegácie, podnikatelia, zástupcovia mimovládnych organizácií a novinári mali ďalej letieť do hlavného mesta.  Pre hustú hmlu však najprv odlet z Popradu zrušili. Asi o pol hodinu neskôr sa však situácia zmenila a lietadlo napokon mohlo pokračovať ďalej.  V prípade, že by lietadlo predsa len nemohlo vzlietnuť, bol pre delegáciu už na letisku pripravený autobus, ktorý ich mal odviezť do hlavného mesta.